cyanic-selkie/wikianc huggingface dataset:
དཔའ་རྟུལ་སུམ་ཅུ་
སྐྱ་ལོའི་ཁྱེའུ་འབྲུག་རྒྱལ། འདོ་བ་ཆུ་བྱ་རྩལ་ལྡན།  གྲོ་ཞུར་སྐྱ།
བྱ་ཆེན་ཀརྨ་དགྲ་འདུལ། འདོ་བ་གླག་ནག་རྩལ་ལྡན། ནག་པོ་སྐྱ།
འབུམ་དཔོན་ཐོག་རྒོད་འབར་བ། འབུམ་རྟ་དམར་པོ་རླུང་གཤོགདམར་པོ་སྐྱ།
སྒ་སྟོང་དཔོན་ཡ་མི་སྭོ་ཁྲ། བཙན་རྟ་མེ་རུ་རླུང་གཤོག དམར་པོ་སྐྱ།
སྐྱེ་ཡག་ཉི་མ་རང་ཤར། སྟོང་རི་གཡུ་རྡོ་སྔོན་པོ། གྲོ་སྔོན་སྐྱ།
མོ་མ་ཀུན་ཤེས་ཐིག་པོ། འདོ་བ་ངང་དཀར་འཁྱུག་ཤེས། ངང་དཀར་སྐྱ།
གླིང་ཕ་ཁུ་རྒན་རབས་མི་བཅུ། The ten elders
སྤྱི་དཔོན་རོང་ཚ་ཁྲ་རྒན། འདོ་བ་ཤྭ་རྐྱང་དྲེལ་མགོ། གྲོ་བོ་སྐྱ།
ཡབ་ཆེན་སེང་བློན་རྒྱལ་པོ། འདོ་བ་ཁམས་པ་དངུལ་སྒོང་། བྲ་བོ་སྐྱ།
སྟག་རོང་དཔོན་པོ་ཁྲོ་ཐུང་། འདོ་བ་གུ་གུ་རོག་འཛོང་། སེར་པོ་སྐྱ།
སྐྱ་ལོའི་སྟོན་པ་རྒྱལ་མཚན། འདོ་བ་དགུ་བརྒྱ་རྭ་གཅིག གྲོ་སྔོན་སྐྱ།
ཨ་སྐྱིད་ནམ་མཁའ་སེང་ཞལ། འདོ་བ་སྤྱང་ཐུང་བཅུམ་ཤེས། སྔོན་པོ་སྐྱ།
མདའ་མཁན་རྒས་པོ་རྒུ་རུ། རྒུར་རྟ་གྭ་བ་ཁྲི་སྐྱིད། ནག་ཞུར་སྐྱ།
ཨ་ཁུ་སྒོམ་ཆེན་གཏིང་མེད། སྔགས་པའི་གཟའ་རྟ་མིག་མང་། ཁམས་ནག་སྐྱ།
དཀོན་མཆོག་ཆོས་ཀྱི་འབྱུང་གནས། འདོ་བ་ངང་དཀར་གཡང་ལྡན། དཀར་པོ་སྐྱ།
The three sufficient envoys
བོད་ཕྲུག་མི་ཆུང་ཁ་བདེ། འདོ་བ་དམར་ཆུང་འགྲོས་ལྡན། དམར་པོ་སྐྱ།
གོ་ཆོད་དཔའ་རྒྱལ་སྟག་གཡུ། འདོ་བ་གཡང་གི་དུང་ཁྲི། ཁྲ་བོ་སྐྱ།
ཨ་ཁོད་ཐར་བའི་ཟོར་རྣ། འདོ་བ་རྐྱང་ཁྲ་རྔོག་ཡག རྐྱང་པོ་སྐྱ།
༈ གླིང་གི་གཅེས་ཕྲུག་བཅུ་གསུམ། The thirteen treasured young kights
སྤྱི་དཔོན་སྣང་ཆུང་གཡུ་སྟག འདོ་བ་གྲོ་སྨུག་དར་འཛོམས། དཀར་པོ་སྐྱ།
འབུམ་པའི་དགྲ་བླ་རྩེ་རྒྱལ། བྱ་རྟ་སྔོན་མོ་རླུང་གཤོག སྔོན་པོ་སྐྱ།
སྐྱ་སྲས་སྣང་གསལ་གཡུ་སྟག འདོ་བ་གཡུ་འབྲུག་སྤྲིན་གཤོག གྲོ་བོ་སྐྱ།
ཁྲ་གདོང་བསྟན་འཛིན་གྲགས་པ། འདོ་བ་རག་པ་གཡུ་རྔོག རག་དཀར་སྐྱ།
རོང་སྲས་ལྷ་རྒོད་འབུམ་ལུ། ཆིབས་ཆེན་གློག་དམར་ལྡེམ་ཤེས། ཁམས་པ་སྐྱ།
རྒྱལ་སྲས་མ་ཎི་ཀ་ར། འདོ་བ་གཡང་རྟ་ཁྲི་འཛོམ། སེར་པོ་སྐྱ།
འབྲུ་མི་དཀར་ལྷ་བུ་བསམ་འགྲུབ། འདོ་བ་མཚོ་བྱ་ངང་དཀར་། ངང་དཀར་སྐྱ།
ནུ་བོ་རོང་ཚ་དམར་ལེབ། མགྱོགས་པ་སྔོ་ཁྲ་ཁ་དཀར། གྲོ་ཁྲ་སྐྱ།
བཅོ་ལྔའི་དཔའ་སར་ཟླ་བ། ལྷ་རྟ་དཀར་པོ་ཁྲི་འཆམ། གྲོ་དཀར་སྐྱ།
གུང་བ་བུ་ཡི་སྐྱ་ཁྲ། འདོ་བ་མེ་རུ་འཚུབ་ཤེས།
གླིང་སྔ་རབས་སྟེ་ལྷ་སྲས་ཇོ་རུ་ཁྲི་ལ་འཁོད་སྐབས་ཀྱི་དཔའ་རྟུལ་འདི་དག་ནི་གཙོ་བོ་འཇམ་དབྱངས་བླ་མ་མི་ཕམ་རིན་པོ་ཆེའི་ཞལ་སློབ་ཁམས་ཀྱི་སྒྲུང་ཆེན་འགྱུར་མེད་ཐུབ་བསྟན་གྱི་སྒྲུང་ལུགས་གཙོ་བོ་བྱས་པ་དང་། གཞན་རང་ལུགས་ཀྱི་གླིང་གི་གཅེས་ཕྲུག་བཅུ་གསུམ་སོགས་ཀྱི་མཚན་གྱི་རྣམ་གྲངས་འདི་སྨིན་དབུས་པོས་བཏུས་སོ། །
༩༽སྡུད་པའི་ཚིག་ཕྲད་བཤད་པ།
༡༠༽ཁོ་ནའི་ཚིག་ཕྲད་བཤད་པ། རྩ་བར། ངེས་པར་བཟུང་བའི་ཚིག་གི་དོན། ། གཞན་མི་ལྡན་དང་གཞན་ལ་མིན། ། ལྡན་པ་ཙམ་དུ་འཛིན་པ་དང་། ། མ་ངེས་པ་ནི་རྣམ་པ་གཉིས། ། བདེན་ཉིད་མི་བསླུ་བ་ཉིད་དང་། ། ཁོ་ན་དག་ནི་རྣམ་པ་དྲུག ། ཁོ་ན་ཞེས་པའི་ཕྲད་འདི་གང་ལ་འཇུག་པའི་ཡུལ་ནི་ ༡ མི་ལྡན་པར་ངེས་པར་གཟུང་བ་དང་། ༢ གཞན་ལ་མི་ལྡན་པར་ངེས་པར་གཟུང་བ། ༣ གཞན་མི་ལྡན་པ་ངེས་པར་གཟུང་བ། ༤ གཞན་ལ་མི་ལྡན་པ་མ་ངེས་པ། ༥ ལྡན་པ་ཙམ་དུ་ངེས་པར་གཟུང་བ། ༦ བདེན་ཞིང་མི་བསླུ་བའི་དོན་དང་དྲུག་ལ་འཇུག་གོ ། དེ་དག་གི་གོ་དོན་དང་དཔེར་བརྗོད་རིམ་པ་བཞིན་འགོད་ན། དང་པོ། གཞན་མི་ལྡན་པ་ངེས་པར་གཟུང་བ་ནི། མི་ལྡན་རྣམ་གཅོད་ཀྱི་སྒྲ་སྟེ། དཔེར་ན། སངས་རྒྱས་ནི་ཡོན་ཏན་ཁོ་ན་དང་ལྡན་ནོ་ལྟ་བུ། ཤེས་བྱ་ནི་བློ་ཡི་ཡུལ་ཁོ་ནར་གསུངས། དངོས་པོ་ཀུན་འདུས་བྱས་ཁོ་ནར་གྲུབ་ལྟ་བུ། གཉིས་པ་གཞན་མི་ལྡན་པ་ནི། གཞན་ལྡན་རྣམ་གཅོད་དེ། དཔེར་ན། སངས་རྒྱས་ཁོ་ན་ལ་ཡོངས་སུ་རྫོགས་པའི་ཡོན་ཏན་མང་། རྒྱུ་ཁོ་ན་ལ་འབྲས་བུ་སྐྱེ་བའི་ནུས་པ་ལྡན། འབྲས་བུ་ཁོ་ན་ལ་རྒྱུ་ལས་བྱུང་བའི་ཁྱད་ཆོས་ལྡན། གསུམ་པ་གཞན་མི་ལྡན་པ་ངེས་པར་གཟུང་བ་ནི། གཞན་མི་ལྡན་རྣམ་གཅོད་དེ། དཔེར་ན། སྲིད་སྒྲུབ་འཕོང་ཁོ་ན་སྐྱེན། བློ་བཟང་རྒྱ་སྐད་ཁོ་ན་ལ་མཁས། བཞི་པ་གཞན་ལ་མི་ལྡན་པ་མ་ངེས་པ་ནི། གཞན་ལ་མི་ལྡན་རྣམ་གཅོད་ཀྱི་སྒྲ་སྟེ། དཔེར་ན། སྲིད་སྒྲུབ་ཁོ་ན་རྩིས་ལ་མཁས། འཛིན་གྲྭའི་ནང་བློ་བཟང་ཁོ་ན་རྒྱ་སྐད་ལ་མཁས། ལྔ་པ་ལྡན་པ་ཙམ་དུ་ངེས་པར་གཟུང་བ་ནི། ལྡན་པ་རྣམ་གཅོད་ཀྱི་སྒྲ་སྟེ། དཔེར་ན། སྲིད་སྒྲུབ་རྩིས་མཁས་པ་ཁོ་ནའོ། ། བློ་བཟང་རྒྱ་སྐད་མཁས་པ་ཁོ་ནའོ། ། དྲུག་པ་བདེན་ཞིང་མི་བསླུ་བའི་དོན་ནི། བདེན་པ་རྣམ་གཅོད་ཀྱི་སྒྲ་སྟེ། དཔེར་ན། ཀུན་རྫོབ་དང་དོན་དམ་པའི་དེ་ཁོ་ན་ཉིད། དངོས་ཀུན་རང་བཞིན་མེད་པ་ཁོ་ནའོ། ། ལྟ་བུ། རྣལ་འབྱོར་སྤྱོད་པའི་ས་རྣམ་པར་གཏན་ལ་དབབ་པ་བསྡུ་བ། བམ་པོ་ཉི་ཤུ་རྩ་གཅིག་པ་ལས། དེ་ལ་དེ་ཁོ་ནའི་དོན་ནི་མདོར་བསྡུ་ན་རྣམ་པ་དྲུག་ཏུ་རིག་པར་བྱ་སྟེ། འཇིག་རྟེན་གྱི་གྲགས་པ་དང་། རིགས་པའི་གྲགས་པ་དང་། ཉོན་མོངས་པའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང་། ཤེས་བྱའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང་། རྣམ་པར་བཞག་པ་དང་། རྣམ་པར་མ་བཞག་པའོ། ། དེ་ལ་དེ་ཁོ་ན་རྣམ་པ་བཞིའི་རབ་ཏུ་དབྱེ་བ་ནིའདི་ལྟ་སྟེ། བྱང་ཆུབ་སེམས་དཔའི་སར་སྔར་བསྟན་པ་བཞིན་དུ་རིག་པར་བྱའོ། ། རྣམ་པར་གཞག་པའི་དེ་ཁོ་ན་གང་ཞེ་ན། སྨྲས་པ། འཕགས་པའི་བདེན་པ་བཞི་སྟེ། སྡུག་བསྔལ་ནི་སྡུག་བསྔལ་དུ་རྣམ་པར་གཞག་པ་དང་། ལམ་གྱི་བར་དུ་ལམ་དུ་རྣམ་པར་གཞག་པའོ། ། ཞེས་ཀྱང་གསུངས་སྣང་ངོ། ། ༡༡༽ཉིད་སྒྲའི་ཚིག་ཕྲད་ནི། ཉིད་ནི་དེ་བཞིན་ཅུང་ཟད་དུ། ། ཕྱི་ཚིག་ཐ་དད་མིན་པ་དང་། དངོས་པོའི་རྐྱེན་དུ་འགྱུར་བའོ། ། གོང་དུ་བཤད་ཟིན་པའི་ཁོ་ནའི་འཇུག་པ་དྲུག་ཀར་འཇུག་པ་དྲུག་ཡོད་དེ། དེའི་གོང་དུ་ད་དུང་ཕྱི་ཚིག་ཐ་མི་དད་པ་བསྟན་པ་དང་། དངོས་པོའི་རྐྱེན་དུ་འགྱུར་བ་གཉིས་ལའང་འཇུག་གོ ། དེ་དག་གི་གོ་དོན་དང་དཔེར་བརྗོད་རིམ་པར་འགོད་ན། ཕྱི་ཚིག་ཐ་དད་མིན་པ་ནི། ཆོས་ཕྱི་མ་གཞི་དེ་དང་ངོ་བོ་ཐ་མི་དད་པ་བསྟན་པའི་སྒྲ་སྟེ། དཔེར་ན། ཨུཏྤལ་ཉིད་སྔོན་པོ་ལྟ་བུ། འདི་ནི་ངེས་གཟུང་གི་ནི་སྒྲ་དང་དོན་འདྲ་སྟེ། གཅིག་ཚིག་ལ་ཉིད་དང་། གཉིས་ཚིག་ལ་ཨུཏྤལ་དག །མང་ཚིག་ལ་ཨུཏྤལ་རྣམས་ཞེས་འབྲི་དགོས་པ་ཡིན། དེས་ན་འདིའི་ཉིད་སྒྲ་ནི་གཅིག་ཚིག་གསལ་བྱེད་ཀྱི་ཚིག་ཕྲད་ཙམ་ཡིན། དཔེར་ན། བུམ་པ་ཉིད། ཀ་བ་ཉིད། བུམ་པ་དག །ཀ་བ་དག །བུམ་པ་རྣམས། ཀ་བ་རྣམས་ཞེས་པས་གསལ་བར་མཚོན་ནུས་སོ། ། དངོས་པོའི་རྐྱེན་དུ་འགྱུར་བ་ནི། དངོས་པོ་རང་གི་ངོ་བོ་མཚོན་བྱེད་ཙམ་སྟེ། སྲ་བའི་དངོས་པོ་ལ་སྲ་བ་ཉིད་དང་། ཆུ་ལྟ་བུ་ལ་གཤེར་བ་ཉིད་ཅེས་པ་ལྟ་བུ། དངོས་པོ་དེའི་ངོ་བོ་མཚོན་བྱེད་ཙམ་ལས་དངོས་ཤུགས་ཀྱི་གོ་བྱ་གཞན་གང་ཡང་མེད། དེ་བཞིན་དུ་སྐབས་འགར་ཚིག་ཁ་སྐོང་བྱེད་ཙམ་དུའང་འཇུག་པར་སྣང་སྟེ། དཔེར་ན། རྐྱེན་ལས་བྱུང་བའི་འདུས་བྱས་ཉིད། ། འཇིག་པའི་ཆོས་ཅན་ཉིད་དུ་གྲུབ། ། ཅེས་པ་ལྟ་བུའི་ཉིད་སྔ་མ་ཚིག་ཁ་སྐོང་བྱེད་ཙམ་དུ་འཇུག་པས་སོ། །
ནའུ་ཀ་ཅོ་ཊི།
ནའུ་ཀ་ཅོ་ཊི་(ཨ་རབ་སྐད།: نواكشوط)ནི་མའུ་རི་ཏ་ནི་ཡ་ཡི་རྒྱལ་ས་རེད།
རིམ་ལྔ།
གསང་དུས་ཀྱི་ལམ་རིམ་པ་ལྔ་ནི། ངག་དབེན་དང་། སེམས་དབེན། སྒྱུ་ལུས། འོད་གསལ། ཟུང་འཇུག་གོ །དུང་དཀར་ཚིག་མཛོད་ཆེན་མོ་༽ལས་བཏུས།
རིམ་གྲོ་བ།
བླ་མ་ཁག་གི་མདུན་དུ་ཞབས་ཕྱི་ཞུ་བའི་ཉེ་གནས་ཀྱི་སྤྱི་མིང་།དུང་དཀར་ཚིག་མཛོད་ཆེན་མོ་༽ལས་བཏུས།
ཀྲུང་གོ་གསར་པའི་ལས་འགུལ་
༡ མེ་འགོག་ཁྲའོ་རོགས།
༡༩༥༠ ནས་༥༣ བར། ༡༩༥༠ ལོའི་ཟླ་༦ ཚེས་༢༥ ཉིན། བྱང་ཀོ་རི་ཡའི་རྒྱ་སྐད་དུ་ཨ་རི་ལ་མེ་གོ་དང་བྱང་ཀོ་རི་ཡར་ཁྲའོ་ཞན་ཟེར། དམག་དཔུང་བྱང་གི་འཕྲེད་ཐིག་ཨང་ཚད་༣༨ ས་ཐིག་བརྒལ་ཏེ། ལྷོ་ཀོ་རི་ཡའི་ས་ཁོངས་སུ་དཔུང་འཇུག་བྱས་པ་དང༌། ཉིན་གསུམ་རྗེས་ཧན་ཁྲིན་Seoulབཟུང༌། ཨ་རིའི་སྲིད་འཛིན་གྱིས་ཉི་ཧོང་དུ་བཅའ་སྡོད་ཨ་རིའི་གྲུ་གཟིངས་དམག་སྡེ་ཨང་ བདུན་པ་ལྷོ་ཀོ་རི་ཡར་རོགས་སྐྱོར་དུ་བསྐྱོད་དགོས་པའི་བཀའ་བཏང༌། ཟླ་ ༡༠ ཚེས་༡༩ ཉིན། རྒྱ་ནག་གཞུང་གིས་ཕིན་ཏེ་ཧའེ་ཡིས་མགོ་འཁྲིད་པའི་" རྒྱ་ནག་མི་དམངས་དང་བླངས་དམག་" སྒྲིག་འཛུགས་བྱས་ཏེ། གསང་བའི་སྒོ་ནས་ཡ་ལུའུ་Yalu Riverགཙང་པོ་བརྒལ། ཉིན་དེར། ཨ་རིའི་དམག་གིས་ཕིན་རང་Pyongyangབཟུང་བ་དང༌། ལྷོ་ཀོ་རི་ཡའི་དམག་ཡ་ལུའུ་ཅང་གཙང་པོའི་ཉེ་འགྲམ་དུ་བཏེག ཨ་རིའི་གནམ་དམག་གིས་རྒྱ་ནག་གི་ཏན་ཏུང་གྲོང་ཁྱེར་གཏོར་བཅོམ་བྱས། ཚེས་༢༥ ཉིན། རྒྱ་དམག་གིས་ཝུན་ཅིན་བཟུང་བས། " མེ་འགོག་ཁྲའོ་རོགས་" ཀྱི་གཡུལ་འགྱེད་མགོ་ཚུགས། ཟླ་༡༢ ཚེས་༥ ཉིན། ཕིན་རང་བསྐྱར་དུ་རྒྱ་དམག་དང་བྱང་ཀོ་རི་ཡའི་དམག་གིས་བཟུང༌། ༡༩༥༡ ལོའི་ཟླ་༥ པར། ཨ་རིས་གཙོས་པའི་རྒྱལ་ཁབ་བཅོ་ལྔའི་མཉམ་འབྲེལ་དམག་དཔུང་ཨང་ཚད་༣༨ ས་ཐིག་བརྒལ་ཏེ་གཡུལ་བཤམས་པས། རྒྱ་དམག་ལ་བསད་རྨས་ཚབས་ཆེན་བཟོས། ༡༩༥༣ ལོའི་ཟླ་༣ པར། ཨ་རྒྱ་ཕྱོགས་གཉིས་ཀྱིས་བྱཀོ་རི་ཡའི་དམག་འཐབ་མཚམས་འཇོག་སྐོར་གྱི་གྲོས་མཐུན་ བྱལ་མིང་རྟགས་བཀོད། གཡུལ་འཐབ་འདི་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱིས་ཕྱི་རྒྱལ་ལ་དྲག་པོའི་ གདོང་གཏུགས་ཐོག་མ་དེ་ཡིན་ཞིང༌། དེའི་ནང་མའོ་ཙེ་ཏུང་གི་བུ་མའོ་ཨན་དབྱིན་ཐེ་བའི་རྒྱ་དམག་བརྒྱད་འབུམ་སུམ་ཁྲི་ ཙམ་ཤི་གོད་བྱུང་ཡོད་ཀྱང༌། སྟོབས་ཆེན་ཨ་རིས་སྣེ་འཁྲིད་པའི་མཉམ་འབྲེལ་དམག་ས་ཡ་གཅིག་ལྷག་ཚར་བཅད་པས། བཙུགས་མ་ཐག་པའི་དམར་ཤོག་གི་སྲིད་གཞུང་འདི་རྒྱལ་སྤྱིའི་སྟེང་དཔའ་དང་དཔུང་གི་ གྲགས་པ་འཕེལ་ཡོད་པ་མ་ཟད། དམར་ཤོག་གི་ཇོ་ཇོ་རྒན་པར་འབོད་པའི་ར་ཤི་ཡས་སུའུ་ལེན་རྒྱ་ནག་འདི་བཙན་རྒྱལ་ རིང་ལུགས་དཔུང་ཁག་གི་བཙན་འཛུལ་ལ་མཐའ་གཅིག་ཏུ་ངོ་རྒོལ་བྱེད་མཁན་ཞིག་ཡིན་སྙམ་ པའི་བློ་མགུ་སྟེ། རྗེས་ཀྱི་མནའ་འབྲེལ་ལ་རྨང་གཞི་བཙུགས་པ་དང༌། ༡༩༥༢ ལོ་ནས་བཟུང༌། སུའུ་ལེན་གྱིས་རྒྱ་ནག་ལ་གཏེར་ཁ་སྔོག་འདོན་དང་བཞུ་སྦྱངས༌། ཆུ་གློག འཕྲུལ་ཆས་བཟོ་སྐྲུན། ལྕགས་ལམ། རྒྱལ་སྲུང་དྲག་ཆས་བཟོ་སྐྲུན་སོགས་བཟོ་ལས་དང་ཚན་རིག་ལག་རྩལ་གྱི་གཙོ་གནད་ འཛུགས་སྐྲུན་རྣམ་གྲངས་༡༥༦ ཙམ་ལ་གཞི་རྒྱ་ཆེན་པོའི་སྒོ་ནས་རོགས་སྐྱོར་བྱས་ཡོད། ༡༩༦༠ ལོར་སུའུ་ལེན་གྱིས་རོགས་སྐྱོར་མི་སྣ་ཡོང་རྫོགས་ཕྱིར་འཐེན་བྱས། དེ་བཞིན་དུ་ཨ་རིའི་དམག་ཤུགས་ཐའེ་ཝན་མཚོ་འགག་ཏུ་སླེབས་ཏེ། ཅང་ཅེ་ཧྲི་ཡིས་བཟུང་བའི་ཐའེ་ཝན་དེ་ཨ་རིའི་སྲུང་སྐྱོབ་འོག་ཏུ་བཅུག་པ་དང༌། ༡༩༥༤ ལོའི་ཟླ་༡༢ པར། ཨ་རི་དང་ཐའེ་ཝན་དབར་ཐུན་མོང་འགོག་སྲུང་གི་ཆིངས་ཡིག་བཞག་ཡོད།
༢ བོད་ཞི་བའི་བཅིངས་འགྲོལ།
༡༩༥༠ ལོའི་ཟླ་༡༠ ཚེས་༡༧ ཉིན། རྒྱ་གཞུང་གིས་འབྲི་ཆུའི་ཤར་རྒྱུད་མདོ་ཁམས་གཉིས་ཀྱི་ས་སྡེ་ཕལ་མོ་ཆེ་" བཅིངས་འགྲོལ་" བཏང་ཟིན་པའི་རྨང་གཞིའི་སྟེང༌།➂ ཆབ་མདོ་གཡུལ་འཁྲུག་མགོ་ཚུགས། ཚེས་༡༩ ཉིན་བོད་ཀྱི་གཙོ་ཤུགས་དམག་དཔུང་ཕམ་ཉེས་སུ་བཏང་སྟེ། མདོ་སྤྱི་ང་ཕོད་སོགས་ངོ་ལས་རྣམས་འཛིན་བཟུང་བྱས་པ་དང༌། བཅིངས་འགྲོལ་དམག་ཆབ་མདོར་འབྱོར། ཟླ་༡༡ ཚེས་༡༧ ཉིན། ྋགོང་ས་ྋསྐྱབས་མགོན་ཆེན་པོ་མཆོག་གིས་བོད་ལྗོངས་ལུགས་གཉིས་ཆབ་སྲིད་ཀྱི་ཐུགས་ འགན་བཞེས། ཟླ་༡༢ ཚེས་༢༧ ཆབ་མདོ་ས་ཁུལ་མི་དམངས་བཅིངས་འགྲོལ་ཨུ་ཡོན་ལྷན་ཁང་དངོས་སུ་བཙུགས། ༡༩༥༡ ལོའི་ཟླ་༥ ཚེས་༢༣ ཉིན། ང་ཕོད་དབུ་བཞུགས་ཀྱི་བོད་གཞུང་གི་སྐུ་ཚབ་རྣམ་པས་རྒྱ་དཔོན་ཚོའི་འཇིགས་སྐུལ་ མ་བཟོད་པར། གཞུང་གིས་མངགས་དན་བྱས་པའི་རང་ཉིད་ཀྱི་དབང་ཚད་ལས་བརྒལ་བའི་སྒོ་ནས་" ཀྲུང་དབྱང་མི་དམངས་སྲིད་གཞུང་དང་བོད་ས་གནས་སྲིད་གཞུང་གི་བོད་ཞི་བའི་བཅིངས་ འགྲོལ་འབྱུང་ཐབས་སྐོར་གྱི་གྲོས་མཐུན་" ཟེར་བར་པེ་ཅིན་དུ་མིང་རྟགས་བཀོད། ༡༩༥༡ ལོའི་ཟླ་༡༠ ཚེས་༢༦ ཉིན་རྒྱ་དམག་ལྷ་སར་འབྱོར། བོད་ཀྱི་ས་སྡེ་ཕལ་མོ་ཆེ་རྒྱ་ནག་གི་མངའ་ཁོངས་སུ་དྲགས་ཤུགས་ཀྱིས་བཅུག
༣ གསར་བརྗེ་ངོ་ལོག་པ་དྲག་གནོན་གྱི་ལས་འགུལ། ༡༩༥༠ ནས་༥༡ བར།
༡༩༥༠ ལོའི་ཟླ་༧ པར། ས་ཞིང་བཅོས་བསྒྱུར་དང་མེ་འགོག་ཁྲའོ་རོགས་ཀྱི་དམག་འཐབ་བདེ་བླག་ངང་འགྲུབ་ ཕྱིར། རྒྱལ་སྲིད་སྤྱི་ཁྱབ་ཁང་དང་ཆེས་མཐོའི་མི་དམངས་ཁྲིམས་ཁང་གིས་" གསར་བརྗེ་ངོ་ལོག་པའི་བྱ་སྤྱོད་དྲག་གནོན་ཐད་ཀྱི་མཛུབ་སྟོན་" བརྒྱུད་བསྒྲགས་བྱས་པ་དང༌། ལོ་དེའི་ཟླ་༡༠ བར། རྒྱ་ནག་དབུས་དམག་ཤོག་ཚོགས་པས་རིམ་པ་སོ་སོའི་འཐུས་མི་ལྷན་ཚོགས་ཀྱིས་" དྲག་གནོན་དང་གུ་བཤངས་ཟུང་འབྲེལ་" བྱེད་དགོས་པའི་སྲིད་ཇུས་ལག་བསྟར་བྱས་ཏེ། ཟླ་དེའི་ནང་ལས་འགུལ་མཇུག་བསྒྲིལ། ལས་འགུལ་འདིས་གོ་མིན་ཏང་གི་སྟོབས་ཤུགས་ལྷག་མ་དང༌། སྤྱི་ཚོགས་བདེ་འཇགས་ལ་གནོད་པའི་སྟོབས་ཤུགས་ཕལ་ཆེ་བ་རྩ་མེད་བཟོས་ཏེ་སྔར་མ་ གྲགས་པའི་བརྟན་ལྷིང་བྱུང་སྐད།
༤ ས་ཞིང་བཅོས་བསྒྱུར་གྱི་ལས་འགུལ། ༡༩༥༠ ནས་༥༢ བར།
༡༩༥༠ ལོའི་ཟླ་༦ པར། ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ས་ཞིང་བཅོས་བསྒྱུར་གྱི་བཅའ་ཁྲིམས་ ཁྱབ་བསྒྲགས་བྱས་ཏེ། ས་ཞིང་ཡོངས་རྫོགས་སྤྱི་ཚོགས་ཐུན་མོང་ལ་དབང་བ་གཏན་ལ་ཕབ་པ་དང༌། ཟླ་༨ པར། ས་གནས་སོ་སོའི་སྲིད་གཞུང་གིས་སྔ་རྗེས་སུ་" ས་ཞིང་བཅོས་བསྒྱུར་ལས་དོན་ཚོགས་ཆུང་" ཟེར་བ་༣༥༧༣༠ ལྷག་གྲོང་གསེབ་ཁག་ཏུ་ས་ཞིང་བཅོས་བསྒྱུར་གྱི་ལས་འགུལ་སྣེ་ཁྲིད་བྱེད་དུ་བཏང༌། ལས་འགུལ་དེའི་ནང་ཁྲལ་བུན་ཡོད་མཁན་གྱི་ཞིང་བདག་ཆིག་འབུམ་ལྷག་དྲག་གནོན་བྱས་པ་ དང༌། ཞིང་བདག་དང་ཞིང་ཕྱུག་བརྒྱད་ཁྲིར་ཉེ་བ་དུས་མིན་རྐྱེན་ལམ་དུ་བཏང༌། ༡༩༥༢ ལོའི་དགུན་ཁ་བར་དུ། གྲངས་ཉུང་མི་རིགས་གནས་ཡུལ་ས་ཁུལ་ཕུད་པའི་རྒྱ་ནག་རྒྱལ་ཡོངས་སུ་ས་ཞིང་བཅོས་ བསྒྱུར་གྱི་ལས་འགུལ་མཇུག་བསྒྲིལ་ཞིང༌། ས་ཞིང་མེད་པའམ་ཉུང་ངུ་ལས་མེད་པའི་ཞིང་པ་དུང་ཕྱུར་གསུམ་ཙམ་ལ་ས་ཞིང་མུའུ་ཁྲི་ བདུན་ཙམ་དང༌། ཐོན་སྐྱེད་རྒྱུ་ཆ་གཞན་དག་བགོ་འགྲེམས་བྱས། ༡༩༥༨ ལོར་མི་དམངས་ཀུང་ཧྲེ་འཛུགས་གཉེར་སྐབས་འདི་དག་ཚང་མ་ཕྱིར་བསྡུ་བྱས།
༥ གསུམ་རྒོལ་དང༌། ལྔ་རྒོལ་ལས་འགུལ། ༡༩༥༡ ནས་༥༢ བར།
གསུམ་རྒོལ་ནི་" ལྐོག་ཟ་ལ་ངོ་རྒོལ་དང༌། ཆུད་ཟོས་ལ་ངོ་རྒོལ། དཔོན་ངན་རིང་ལུགས་ལ་ངོ་རྒོལ་" བཅས་ལ་ཟེར་ཞིང༌། ༡༩༥༡ ལོའི་ཟླ་༡༢ ནས་མགོ་བརྩམས་ཏེ། རུལ་སུངས་ཀྱི་ལས་བྱེད་མང་དག་ཅིག་སྲོག་ཐོག་ཏུ་བཏང༌། ལོ་རྗེས་མར། " ལྐོག་རྔན་སྤྲོད་ལེན་ལ་ངོ་རྒོལ་དང༌། ཁྲལ་རིགས་སྐུང་གཡོལ་ལ་ངོ་རྒོལ། རྒྱལ་ཁབ་ཀྱི་རྒྱུ་ནོར་རྐུ་འཁྱེར་ལ་ངོ་རྒོལ། རྒྱུ་ཆ་རྐུ་འཕྲི་སླ་བཅོས་ལ་ངོ་རྒོལ། རྒྱལ་ཁབ་ཀྱི་དཔལ་འབྱོར་གསང་གནས་རྐུ་འཁྱེར་ལ་ངོ་རྒོལ་" བཅས་" ལྔ་རྒོལ " ་གྱི་ལས་འགུལ་སྤེལ། ལས་བྱེད་རྣམས་ཇེ་སྡུག་ཏུ་སོང་བའི་རྒྱུ་རྐྱེན་དེ་མ་རྩ་ཅན་གྱི་བསླུ་བྲིད་འོག་ ཚུད་པ་ལས་བྱུང་བར་ངོས་བཟུང་བས། " ལྔ་རྒོལ་" གྱི་དམིགས་གཏད་གཙོ་བོ་དེ་མ་རྩ་ཅན་ཡིན་ལ། འབྱོར་ལྡན་ཅན་དང་དེའི་ནང་མི་མང་དག་ཅིག་ལས་འགུལ་འདིས་འཆི་ལམ་དུ་བསྐྱལ་ཡོད།
༦ བསྒྱུར་བཀོད་ཆེན་པོ་གསུམ། ༡༩༥༡ ནས་༥༦ བར།
ཞིང་ལས་དང་ལག་ཤེས། བཟོ་ཚོང་ལས་རིགས་ལ་" སྤྱི་ཚོགས་རིང་ལུགས་ཀྱི་བསྒྱུར་བཀོད་" བྱས་ཏེ། རྒྱ་ནག་རྒྱལ་ཡོངས་འཆར་འགོད་དཔལ་འབྱོར་གྱི་ལམ་ལུགས་ལ་འཁྲིད་པ་ཞིག་སྟེ། " ཞིང་ལས་ཀྱི་སྤྱི་ཚོགས་རིང་ལུགས་བསྒྱུར་བཀོད་" དམ་" ཞིང་ལས་མཉམ་ལས་ཅན་གྱི་ལས་འགུལ་" དེས་རྒྱལ་ཡོངས་ཀྱི་ཞིང་པ་ཁྱིམ་དུད་བརྒྱ་ཆའི་༩༦།༣ མཉམ་ལས་ཁང་དུ་བཅུག་པ་དང༌། " ལག་ཤེས་ལས་རིགས་ཀྱི་སྤྱི་ཚོགས་རིང་ལུགས་བསྒྱུར་བཀོད་" ཀྱིས་རྒྱ་ནག་རྒྱལ་ཡོངས་ཀྱི་ལག་ཤེས་ལས་རིགས་གཉེར་མཁན་བརྒྱ་ཆའི་༩༠ ཡན་མཉམ་ལས་ཁང་དུ་བཙུད། " མ་རྩ་རིང་ལུགས་བཟོ་ཚོང་ལས་རིགས་ཀྱི་སྤྱི་ཚོགས་རིང་ལུགས་བསྒྱུར་བཀོད་" ཁྲོད། " ཞི་བའི་བླུ་ཉོ་" ཡི་བྱེད་ཐབས་སྤྱད་དེ། བཤུ་གཞོག་བྱེད་མཁན་རྣམས་རང་སྟོབས་རང་སྤེལ་གྱི་ངལ་རྩོལ་བར་བསྒྱུར་བ་ཞིག་ཡིན། ༡༩༥༦ ལོར་" བསྒྱུར་བཀོད་ཆེན་པོ་གསུམ་" མཇུག་བསྒྲིལ་བ་དང༌། སྤྱི་ལ་དབང་བའི་ལམ་ལུགས་ཀྱི་དཔལ་འབྱོར་ཐོན་འབོར་དེ་བཟོ་ལས་སྤྱིའི་ཐོན་འབབ་ ཀྱི་བརྒྱ་ཆའི་༩༠ ཡན་ཟིན་ཡོད་པ་དང༌། གུང་ཁྲན་རིང་ལུགས་ཀྱི་དཔལ་འབྱོར་མཚོན་རྟགས་སུ་བགྲང་བའི་འཆར་འགོད་དཔལ་འབྱོར་ དངོས་སུ་གྲུབ་པས། རྒྱལ་ཁབ་ཀྱི་དཔལ་འབྱོར་ཡོངས་རྫོགས་སྲིད་གཞུང་གི་དོ་དམ་འོག་ཏུ་བཅུག་པ་དང༌། ཐ་ན་ཚོང་ཟོག་གི་ཐོན་ཚད་ཀྱང་གཞུང་གི་འཆར་འགོད་ནང་དུ་བཅད། སྒེར་གྱི་རྒྱུ་ནོར་སོ་སོར་བདག་དབང་མེད་པ་དང༌། ཐོན་སྐྱེད་རྒྱུ་ཆ་ཡོངས་རྫོགས་སྤྱི་བར་བདག་གི་ཡོད།
༧ བསམ་བློ་བཅོས་བསྒྱུར་གྱི་ལས་འགུལ། ༡༩༥༢ ནས་༥༦ བར།
འདི་ནི་དེ་སྔ་༡༩༤༢ ལོ་ཡན་ཨན་དུ་དམར་ཤོག་ཚོགས་པ་ནང་ཁུལ་ལ་" ཀུན་སྤྱོད་དག་ཐེར་ལས་འགུལ་" ཟེར་བ་ཞིག་སྤེལ་ཡོད་པ་དེ་བསྐྱར་ཟློས་བྱས་པ་ཞིག་ཡིན་པ་དང༌། མི་འདྲ་ས་ནི་ཐེངས་འདིའི་ལས་འགུལ་སྤེལ་ཡུལ་ཤེས་ཡོན་ཅན་ཡིན་ཞིང༌། དེ་ཡང་མཐོ་སློབ་ཁག་ཏུ་ཡོད་པའི་རང་དབང་གི་བསམ་བློ་འཛིན་མཁན་དགེ་རྒན་དང་ལས་ བྱེད་ཚོར་འབྱོར་ལྡན་གྲལ་རིམ་གྱི་བསམ་བློ་ལྡན་ལུགས་སྐྱོན་དུ་བཟུང་སྟེ། དེ་དག་ལ་སྐྱོན་བརྗོད་དང་རང་སྐྱོན་རང་བརྗོད་རྒྱུན་མཐུད་བྱེད་དུ་བཅུག་པ་ཞིག་ ཡིན་ལ། བྱེད་ཐབས་འདི་བརྒྱུད་དེ་" མར་ལེ་རིང་ལུགས་དང་མའོ་ཙེ་ཏུང་གི་དགོངས་པ་" དང་མི་མཐུན་པའི་སྒེར་གྱི་བསམ་བློ་དོར་དུ་བཅུག་པའི་ལས་འགུལ་ཞིག་ཡིན།
༨ མེ་ཏོག་མཉམ་བཞད་དང༌། གཡས་ལྷུང་ལ་ངོ་རྒོལ།
༡༩༥༦ ལོའི་ཟླ་༢ པར་སུའུ་ལན་གྱི་སྲིད་འཛིན་ཧི་རོ་ཆིཕ་ཡིས་སི་ཏ་ལིན་གྱི་བྱས་རྗེས་ལ་སྐྱོན་ འདོན་བྱས་པ་དེའི་ཤུགས་རྐྱེན་འོག ཟླ་༤ ཚེས་༢༨ ཉིན་མའོ་ཙེ་ཏུང་གིས་" མེ་ཏོག་མཉམ་བཞད་དང་མཁས་བརྒྱ་འགྲན་གླེང་" སྤེལ་རྒྱུའི་གྲོས་མགོ་བཏོན་པར། དབུས་ཆབ་སྲིད་ཅུས་ཀྱིས་རྒྱབ་སྐྱོར་བྱས། འབོད་ཚིག་འདི་སྤྱིར་བཏང་ཚན་རིག་དང་རིག་གནས་ལས་དོན་གྱི་བྱེད་ཕྱོགས་ཤིག་ཡིན་ ཡང༌། དམར་ཤོག་དང་སྲིད་དོན་ཚོགས་པ་གཞན་དག་གིས་དབུས་གཞུང་ལ་བཤད་རྒྱུ་གཏམ་རྒྱུ་མང་ དག་ཅིག་བྱུང་བས། མའོ་ཙེ་ཏུང་སྐུ་རླུང་བཞེངས་ཐེངས་གཅིག་གིས་ལས་འགུལ་འདིའི་ངོ་བོར་འགྱུར་བ་ བཏང་སྟེ། " ཁ་སྡོད་མི་ཚུགས་པ་" མང་པོ་ཞིག་ཁྲིམས་མུན་དུ་བརྫངས། ལས་འགུལ་མགོ་ཚུགས་ནས་ཟླ་བ་གཉིས་ཀྱི་རྗེས། མའོ་ཡིས་དེའི་ཐད་གཏམ་གླེང་བྱེད་སྐབས། " སྦྲུལ་ཕྱི་ལོགས་སུ་ཡོང་དུ་བཅུག་ན་མ་གཏོགས་ག་འདྲ་བྱས་ནས་འཛིན་ནམ། ང་ཚོས་མི་ངན་དེ་དག་ཕྱིར་ཐོན་ནས་སྐད་ཅོར་རྒྱག་ཏུ་བཅུག ཚགས་པར་སྟེང་རྟུག་དྲི་གཏོང་དུ་བཅུག་ནས་ཁོ་ཚོར་སྙིང་སྟོབས་རྒྱས་སུ་ཆུག དེ་ནས་མི་དམངས་ལ་གསལ་བོར་བལྟ་རུ་བཅུག་ན། མི་དམངས་ཀྱིས་ཁོ་ཚོ་ངོ་ཤེས་ཀྱི་རེད། ང་ཚོས་" གཅིག་བཙིར་གཅིག་འཇུས། " " གཅིག་བརྡུང་གཅིག་འཇུས " ། གྲོང་ཁྱེར་ནང་ནས་འཇུས། གྲོང་གསེབ་ནས་བརྡུང་བ་ཡིན་ན། བྱེད་བདེ་བོ་རེད། གཅིག་གློད་པ་ཡིན་ན། གྲལ་རིམ་སོ་སོ་ཕྱིར་མངོན་པ་དང༌། གདོང་རིས་ངོ་མ་ཡང་སྟོན་གྱི་རེད། དམར་ཤོག་ཚོགས་པས་སྲིད་དབང་བཟུང་ནས་ལོ་བརྒྱད་ཀྱང་འགོར་མེད་མོད། བསམ་ཚུལ་དང་ནོར་འཁྲུལ། ནག་ཉེས་དཔང་རྟགས་ཁྲི་སུམ་ཅུ་ལྷག་བྱུང་བ་རེད། དེས་ན་དམར་ཤོག་ཚོགས་པ་སྲིད་སྟེགས་ལས་འབབ་དགོས་པ་རེད་དམ། མའོ་ཙེ་ཏུང་ཡང་བསྐྱར་ཅིན་ཀང་རི་བོར་བསྐྱོད་དགོས་སམ་" ཞེས་ལས་འགུལ་འདིའི་དམིགས་ཡུལ་ངོ་མ་གསལ་སྟོན་བྱས་ཡོད། ༡༩༥༧ ལོའི་ཟླ་༦ ཚེས་༨ ཉིན། མི་དམངས་ཉིན་རེའི་ཚགས་པར་སྟེང་" འདི་ནི་ཅིའི་ཕྱིར་" ཟེར་བའི་ཆེད་གཏམ་ཞིག་སྤེལ་ཏེ། " གཡས་ལྷུང་ཕྱོགས་ཁག་" ལ་ངོ་རྒོལ་བྱེད་པའི་འཐབ་རྩོད་དངོས་སུ་བསླངས་པ་དང༌། རྒྱལ་ཡོངས་སུ་ཏང་ཡོན་འབུམ་བརྒྱད་ལྷག་དང༌། ལས་བྱེད་དང་ཤེས་ཡོན་ཅན་ས་ཡ་གཉིས་དང་དགུ་འབུམ་ལྷག་" གཡས་ལྷུང་" དུ་བཀར། འཐབ་རྩོད་བྱེད་ཐེངས་འདིས་" མི་དམངས་ནང་ཁུལ་གྱི་འགལ་བ་" དེ་" དགྲ་དང་རང་ཕྱོགས་ཀྱི་འགལ་བ་" ལ་རྩིས་ཡོད།
ཕོ་རྩལ་སྣ་དགུ།
སྐྱེས་པ་ལ་འོས་པའི་ལུས་ངག་ཡིད་གསུམ་གྱི་རྩལ་སྣ་དགུ་ནི། མཐེབ་ཀྱིས་ཤ་ནོན་པ།  རྐྱལ་གྱིས་ཆུ་ཆོད་པ།   ཡང་རྩལ་བྱ་འདྲ་བ་སྟེ་ལུས་ཀྱི་རྩལ་གསུམ་དང་།  ལོ་རྒྱུས་ཀྱིས་དགེ་ཐོན་པ།    གཏམ་གྱིས་བཞད་གད་ཐོན་པ།   ཤགས་ཀྱིས་ཕ་རོལ་ནོན་པ་སྟེ་ངག་གི་རྩལ་གསུམ་དང་།  མཛངས་ལ་བློ་འགྱུ་བ།   དཔའ་ལ་བསྲན་ཚུགས་པ།   ཁ་གསལ་ལ་གཏིང་མི་དཔོག་པ་སྟེ་ཡིད་ཀྱི་རྩལ་གསུམ་རྣམས་སོ།
མཐེབ་ཀྱིས་ཤ་ནོན་པ་ཟེར་བ་ནི། ལུས་ཀྱི་ཤེད་རྩལ་ལ་བརྟེན་ནས་སྟོབས་ཆེན་ས་ལ་བསྒྱེལ་ནུས་པའམ་མདའ་ཡི་མཐེབ་རྩལ་སྐྱེན་པོ་ཡོད་པ་དང་།
རྐྱལ་གྱིས་ཆུ་ཆེན་ཆོད་པ་ནི།  ཕོ་རྩལ་སྣ་དགུའི་གྲས་ཆུ་རྐྱལ་གྱི་རྩལ་ཏེ།  ཆུ་རྐྱལ་གྱི་སྒྱུ་རྩལ་རིགས་མི་འདྲ་བ་སྣ་ཚོགས་ལ་བརྟེན་ནས་དྲག་ཏུ་རྒྱུགས་པའི་ཆུ་ཆེན་བདེ་བླག་ཏུ་གཅོད་ནུས་པ།   ཐག་རིང་ལེ་དབར་མང་པོར་གོམ་འགྲོས་ལ་བརྟེན་ནས་རྒྱུགས་པ་དང་།   རྩིག་པ་དང་ལྕགས་རི་སོགས་མཐོན་པོར་མཆོངས་པ།  གཅོང་རོང་གཡང་གཟར་ཆེ་བར་ཐག་ཤུར་ལ་བརྟེན་ནས་བགྲོད་པ།  རྟ་རྒྱུགས་ཞོར་དུ་མདའ་གྲི་མདུང་སོགས་འཕེན་པ་དང་གྲུ་གུ་རྩེ་བ་སོགས་ལུས་རྩལ་རིགས་སྣ་ཚོགས་བྱང་ཆུབ་པ། ལོ་རྒྱུས་ཀྱིས་དགེ་ཐོན་པ་ཟེར་བ་ནི། སྔོན་རབས་ཀྱི་ལོ་རྒྱུས་ངོ་མཚར་བ་རྣམས་བཤད་པ་ལ་བརྟེན་ནས་ཉན་པ་པོ་རྣམས་སྤྲོ་བ་སྐྱེ་བ་དང་སྐུལ་མ་ཐེབས་ཏེ་བློ་སྒོ་ཆེན་པོ་ཕྱེ་ཐུབ་པ། གཏམ་གྱིས་བཞད་གད་ཐོན་པའམ་ལྷོངས་བ་ནི།  རབ་བཏགས་དང་དངོས་ཡོད་སྣ་ཚོགས་ལ་བརྟེན་ནས་ཉམས་མཚར་བ་དང་རྒོད་བྲོ་བའི་གཏམ་གླེང་བཤད་པ་ན་ཉན་པ་པོ་རྣམས་དབང་མེད་དུ་བཞད་གད་རྒྱུན་མི་ཆད་པར་འཆོར་བར་བྱེད་ནུས་པ་ཟློས་གར་གྱི་སྐབས་མེད་དུ་མི་རུང་བའི་ཡན་ལག་གྲས་ཤིག་ཡིན། （དེང་སང་བཞད་གད་ཀྱི་ཉམས་ལྡན་པ། )
ཤགས་ཀྱིས་ཕ་རོལ་ནོན་པ་ནི ། གཞན་ཕ་རོལ་པོ་དང་ཁ་ཤགས་རྩོད་གླེང་ཁྲིམས་རྩོད་བྱེད་པའམ་གླུ་ཤགས་འགྱེད་པ་སོགས་ལ་བརྟེན་ནས་གཞན་དག་སྨྲ་བ་མེད་པར་བྱེད་ཐུབ་པ།
མཛངས་ལ་བློ་འགྱུ་བ་ཟེར་བ་ནི། རང་དང་གཞན་གྱི་བྱ་བ་བསྒྲུབ་པའི་ཐབས་ལ་མཁས་ཤིང་འཕྲལ་ཕུགས་ཀྱི་འགྱུར་ལྡོག་སྣ་ཚོགས་དུས་ཐོག་ཏུ་མཐོང་ཐུབ་པ།
དཔའ་ལ་བསྲན་ཚུགས་པ་ནི།  གཞན་གྱིས་བསྒྲུབ་མི་ནུས་པའི་བྱ་བ་རླབས་ཆེན་བསྒྲུབ་པར་བློ་སྟོབས་ཆེ་ཞིང་དཀའ་སྤྱད་སྡུག་བསྔལ་ཅི་ཡང་བཟོད་ཐུབ་པ།
ཁ་གསལ་ལ་གཏིང་མི་དཔོག་པ་སྟེ། གཏམ་གླེང་སོགས་བྱེད་པའི་ཚེ་ཁ་གསལ་གཏིང་གསལ་ཡིན་པ་ལྟ་བུ་ལ་སེམས་ཀྱི་གཏིང་ལ་གང་དྲན་སུས་ཀྱང་གདེངས་ཚོད་ལོན་མི་ཐུབ་པའི་མཁས་པ།
ཕོ་རྩེད་སྣ་དགུ་ནི།  གཏམ་ཡིག་རྩིས་གསུམ།  མདའ་རྡོ་མཆོངས་གསུམ།   བང་རྐྱལ་སྦེ་གསུམ་རྣམས་སོ། དཔའ་མཛངས་དེས་གསུམ་ཞེས་པ། བློ་ཁོག་ཅན།   དྲང་བ།   གཤིས་རྒྱུད་འཇམ་པ་གསུམ་ཡིན།
སྦལ་ཏི་
སྦལ་ཏི་སི་ཐན Baltistan
སྦལ་ཏི་སི་ཐན(Baltistan)ཞེས་འབོད་པ་ནི་པ་ཀི་སི་ཐན་གྱི་བྱང་ཤར་མཐའ་མཚམས་སུ་ཆགས་ཡོད་ལ། རོབ་རྩིས་བྱས་ན་ས་ཁྱོན་ལ་ཀེ་ལོ་མི་ཊར་གྲུ་བཞི་མ10118དང༌། མི་འབོར་འབུམ་བཞི400000ལྷག་ཡོད་པ་རེད། ཡུལ་འདིའི་མི་རྣམས་ཀྱིས་བོད་སྐད་དམ་སྟོད་སྐད་ཅེས་འབོད་བཞིན་པའི་བོད་ཀྱི་ནུབ་ཕྱོགས་ས་ཁུལ་གྱི་ཡུལ་སྐད་བཤད་ཀྱི་ཡོད་ལ། བོད་ཀྱི་ལོ་རྒྱུས་ལྟར་ན། སྦལ་ཏི་ཡུལ་ནི་བོད་ཡུལ་སྟོད་སྨད་བར་གསུམ་དུ་ཕྱེ་བའི་སྟོད་ཕྱོགས་ཀྱི་སྤུ་ཧྲེང་དང་མང་ཡུལ། ཟངས་དཀར་གསུམ་སྐོར་གཅིག ཞང་ཞུང་དང༌། ཁྲི་ཏེ་སྟོད་སྨད་སྐོར་གཅིག འཆིམ་མལ་ལི་དང༌། བྲུ་ཤ་དང༌། སྦལ་ཏི་གསུམ་སྐོར་གཅིག་བཅས་བཅད་པའི་ཁྲོད་ཀྱི་སྦལ་ཏི་ཞེས་པ་དེ་ཡིན་ཞིང༌། དུས་རབས་བཅུ་དྲུག་པ་ནས་བཟུང་ཏ་ཟིག་གམ་ཁ་ཆེའི་དབང་བསྒྱུར་འོག་ཤོར་ཏེ་ད་བར་མི་ལོ500ཕྱིན་ལ། འདིའི་རིང་ཁོང་ཚོའི་ཆོས་ལུགས་འགྱུར་ཡོད་ནའང་བོད་ཀྱི་སྐད་ཡིག་དང་གོམས་སྲོལ་ནི་རྩ་ཡལ་དུ་མ་སོང་ཙམ་དུ་གནས་ཡོད་པ་དང༌། དེང་སྐབས་སྦལ་ཏིའི་མི་རྣམས་ཀྱིས་བོད་ཡིག་དང་བོད་སྐད་སོགས་སྦྱངས་ཏེ་སོ་སོའི་ཕ་མེས་ཀྱི་ཆོས་རིག་དང་ཡུལ་སྲོལ་གོམས་གཤིས་བཅས་མི་ཉམས་རྒྱུན་འཛིན་དང་ཉམས་པ་སླར་གསོ་བྱེད་རྒྱུའི་སྐོར་ལ་ལས་འགུལ་སྤེལ་བཞིན་ཡོད་པ་རེད།
རིམ་ཉམས་རིམ་སྟོང་།
རིམ་བཞིན་དུད་ཚང་སྐྱོ་པོ་ཆགས་པ་དང་། རིམ་བཞིན་གྲོང་ནང་མི་མེད་པར་ས་སྟོང་ངམ་ཁང་སྟོང་དུ་ལུས་པ།དུང་དཀར་ཚིག་མཛོད་ཆེན་མོ་༽ལས་བཏུས།
རིམས་ཉམས་སུ་འགྲོ་བ།
རིམ་བཞིན་ངན་པར་ཆགས་པ།དུང་དཀར་ཚིག་མཛོད་ཆེན་མོ་༽ལས་བཏུས།
ཏུ་ནི་ཤི་ཡ།
ཏུ་ནི་ཤི་ཡ་ངམ་ཊུ་ནི་སི་ཡ་(ཨ་རབ་སྐད།: الجمهورية التونسية)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་ཊུ་ནིསི་རེད།
རིམ་ཅན་ཁོ་ནར་སྐྱེ་བ།
ཤེས་བཟོད་སྐད་ཅིག་མ་བཅུ་དྲུག་འདི་དག་རིམ་ཅན་དུ་སྐྱེ་བ་དང་། གཅིག་ཆར་དུ་སྐྱེ་བ་སོགས་བཞེད་ཚུལ་འགའ་ཡོད་ཀྱང་། བྱེ་བྲག་སྨྲ་བས། ར་ཟམ་པར་འགྲོ་བར་ལྟར་བར་རིམ་ཅན་ཁོ་ནར་སྐྱེ་བ་ལས། གཅིག་ཅར་དུ་སྐྱེ་བར་མི་འདོད་དེ། དང་པོར་འདོད་ཁམས་ཀྱི་སྡུག་བསྔལ་ཆོས་བཟོད་སྐྱེ། དེ་ནས་དེའི་སྡུག་བསྔལ་ཆོས་ཤེས་སྐྱེ། དེ་ནས་ཁམས་གོང་མ་གཉིས་ཀྱི་སྡུག་བསྔལ་རྗེས་བཟོད་སྐྱེ། དེ་ནས་དེ་གཉིས་ཀྱི་སྡུག་བསྔལ་རྗེས་ཤེས་སྟེ་སྐད་ཅིག་མ་བཞི་དང་ བདེན་པ་ལྷག་མ་གསུམ་ལའང་དེ་བཞིན་དུ་སྦྱར་ནས་རིམ་པར་སྐྱེ་བར་འདོད་དོ། །དུང་དཀར་ཚིག་མཛོད་ཆེན་མོ་༽ལས་བཏུས།
རིམ་གཉིས།
བསྐྱེད་རིམ་དང་རྗོགས་རིམ། (བསྐྱེད་པའི་རིམ་པ་དང་རྗོགས་པའི་རིམ་པ) དུང་དཀར་ཚིག་མཛོད་ཆེན་མོ་༽ལས་བཏུས།
རིམ་པའི་གཉིས་པའི་སྦྱོར་བ་ཡན་ལག་དྲུག
སོ་སོར་སྡུད་དང་བསམ་གཏན་དང་། །སྲོག་རྩོལ་དེ་བཞིན་འཛིན་པ་དང་། །རྗེས་སུ་དྲན་དང་ཏིང་འཛིན་རྣམས། སྦྱོར་བ་ཡན་ལག་དྲུག་ཏུ་བཤད། །ཅེས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཊུ་ནིསི།
ཊུ་ནིསི་(ཨ་རབ་སྐད།: تونس)ནི་ཏུ་ནི་ཤི་ཡ་ཡི་རྒྱལ་ས་རེད།
རིམ་པ་དང་པོ་གཉིས།
ཕྲ་རགས། དངོས་གྲུབ་གཉིས་ནི་ཐུན་མོང་དང་མཆོག་གི་དེའོ། །དུང་དཀར་ཚིག་མཛོད་ཆེན་མོ་༽ལས་བཏུས།
༼ཀླུ་སྒྲུབ་དགོངས་རྒྱན།༽
ཀླུ་སྒྲུབ་དགོངས་རྒྱན།
ཏ་པ་ན་
ཏ་པ་ན་མི་ཉི་ཧོང་གི་མོ་འབོར་མང་པའི་གྲོང་ཁྱེར་ཞིག་སྟེ་དུས་ཡུན་རིང་པོར་དཔལ་འབྱོར་དང་ཚོང་ལས་ཀྱི་ལྟེ་གནས་གལ་ཆེན་ཞིག་ཡིན་པར་གྲགས Osaka 大阪
རིམས་པ།
བྲིམས་པ་དང་འགྱེད་པའམ་སྟོབ་པའི་མིང་།དུང་དཀར་ཚིག་མཛོད་ཆེན་མོ་༽ལས་བཏུས།
རིམ་བཞི།
དེ་སྔ་བོད་ས་གནས་སྲིད་གཞུང་གི་དཔོན་རིགས་རིམ་པ་བཞི་པ་སྟེ། ཏཱ་ལའི་བླ་མ་ཕུད་པའི་རིམ་པ་དང་པོ་རྒྱལ་པོ་དང་བློན་ཆེན། རིམ་པ་གཉིས་པ་གུང་དང་བཀའ་བློན། རིམ་པ་གསུམ་པ་ཛ་སག ཐའི་ཇི། རིམ་པ་བཞི་པ་ཕོགས་དཔོན། མདའ་དཔོན། རྩིས་དཔོན། སྲས་རྣམ་པ་ལ་སོགས།དུང་དཀར་ཚིག་མཛོད་ཆེན་མོ་༽ལས་བཏུས།
རིལ།
ཡོངས་རྫོགས་སམ་ཚང་མ། (ཙ) དུང་དཀར་ཚིག་མཛོད་ཆེན་མོ་༽ལས་བཏུས།
ཞོ་འཐུང་རུས་པ་
ཞོ་འཐུང་རུས་པ། རྡོ་རྗེའི་མིང་སྟེ། སྔོན་བདུད་རྩི་འཕྲོག་པ་ལས་ལྷ་དང་ལྷ་མ་ཡིན་འགྲས་པར་གྱུར་པས་རྡེག་པར་འདོད་པ་ན། དེ་དག་ལ་མཚོན་ཆ་མེད་པས་བསྣུན་པར་མ་ནུས་པ་དང་། ཕུར་བུས་ལྷ་རྣམས་ལ་སྨྲས་པ། པྲ་ཙ་ཞེས་བྱ་བའི་དྲང་སྲོང་ཆེན་པོའི་བུ་ཞོ་འཐུང་ཞེས་བྱ་བ་ལོ་བྱེ་བ་ཕྲག་བདུན་གྱི་བར་དུ་དཀའ་ཐུབ་ལ་གནས་པར་གྱུར་པས། དེའི་རུས་པ་རྡོ་རྗེར་གྱུར་པ་ཡོད་དེ། དེའི་རུས་པ་བླངས་ནས་མཚོན་ཆར་བྱས་ན་ས་གསུམ་ལས་རྒྱལ་བར་ནུས་པར་འགྱུར་བས། དེ་སློངས་ལ་མཚོན་ཆ་དེས་ལྷ་མ་ཡིན་གཞོམ་པར་རིགས་སོ་ཞེས་སྨྲས་པ་དང་། ལྷ་རྣམས་ཀྱིས་དྲང་སྲོང་དེ་ལ་གསོལ་བ་བཏབ་སྟེ་བསླངས་སོ། ། དེས་ཀྱང་དེ་རྣམས་ལ་ཕན་གདགས་པའི་ཕྱིར་ལུས་ལ་བལྡག་ཏུ་བཅུག་སྟེ། རུས་པ་འབབ་ཞིག་ལུས་པར་བྱས་ནས་དེ་དག་ལ་བྱིན་ནོ། ། དེ་ནས་ལུས་ཐམས་ཅད་པའི་རྩིབ་ལོགས་ཀྱི་རུས་པ་ལས་རྡོ་རྗེ་བྱས་པ་ནི་བརྒྱ་བྱིན་གྱིས་ཁྱེར་རོ། ། བྱིན་པའི་རུས་པ་ལས་དབྱིག་པར་བྱས་པ་ནི་ཁྱབ་འཇུག་གིས་ཁྱེར་རོ། །
པོར་ཊོ་-ནོ་བོ།
པོར་ཊོ་-ནོ་བོ་(Porto-Novo)ནི་བེ་ནིན་ཡི་རྒྱལ་ས་རེད།
བེ་ནིན།
བེ་ནིན་(Benin)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་པོར་ཊོ་-ནོ་བོ་རེད།
རིལ་བ།
རིལ་བ་སྤྱི་བླུགས་ཞེས་ཁ་བཤལ་བྱེད་ཀྱི་ཆུ་གཙང་བླུགས་པས་བུམ་པ།དུང་དཀར་ཚིག་མཛོད་ཆེན་མོ་༽ལས་བཏུས།
རིམས་ཚད་ལྔ།
བལ་ནད། འབྲུམ་ནད། རྒྱུ་གཟེར། གག་ལྷོག། ཆམ་རིམས་རྣམས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
རིས་དྲུག
རིགས་དྲུག་སྟེ། འགྲོ་བ་རིགས་དྲུག ༡.ལྷ། ༢.མི། ༣.ལྷ་མ་ཡིན། ༤.དམྱལ་བ། ༥.ཡི་དྭགས། ༦.དུད་འགྲོ།དུང་དཀར་ཚིག་མཛོད་ཆེན་མོ་༽ལས་བཏུས།
རིས་སུ་མ་ཆད་པ།
རང་གི་ཆོས་ལུགས་དང་། ཆོས་ལུགས་གཞན་དག་བར་གྱི་ཉེ་དགའ་ཕྱོགས་ཞེན་སྤངས་པ།དུང་དཀར་ཚིག་མཛོད་ཆེན་མོ་༽ལས་བཏུས།
བོན་ཐེག་པ་རིམ་དགུ་
བོན་ཐེག་པ་རིམ་དགུ་གཏན་ལ་ཕབ་ལུགས།
གཉིས་པ་སྣང་གཤེན།
དེ་ནས་གཤེན་ལོ་གཉིས་ལོན་པའི་ཚེ། གསས་མཁར་ཁྲི་སྨོན་རྒྱལ་བཞད་དུ། ཐེག་པ་གཉིས་པ་སྣང་གཤེན་མཛད་དེ། གྱེར་སྒོ་བཞི་དང༌། སྐད་གཅོང་དགུ་སྤྲོས་ཏེ། གྱེར་ནི་བོན་སྒོ་བཞི་ལ་བྱས་ཏེ། ཆབ་ནག་ཆུ་བོ་སེལ་སྒོ་རུ་གྱེར་བ། ཆབ་དཀར་སྲི་དང་འདྲེ་སྒོ་རུ་གྱེར་བ། འཕན་ཡུལ་མཉམ་རྗེས་གླུད་སྒོ་རུ་གྱེར་བ། དཔོན་གསས་ཕྱྭ་གཉེན་གཏོ་སྒོ་རུ་གྱེར་བ་དང་བཞིའོ། སྐད་གཅོང་དགུ་ནི། ཆབ་ནག་སེལ་གསས་སྟག་མོའི་ངར་སྐད་ཀྱི་གཅོང་ལ་དྲངས་བ་དང༌། སེལ་སྨྲང་སིལ་བུ་བྱ་ཁྱི་རྟའི་གཅོང་སྐད་ལ་དྲངས་བ་དང༌། ཆབ་དཀར་ཁྱུང་གི་གཅོང་སྐད་ལ་དྲངས་བ་དང༌། འདྲེ་དགུ་སྲིད་པ་ནེ་ཙོའི་གཅོང་སྐད་ལ་དྲངས་བ་དང༌། གླུད་གསས་སེང་གེའི་གདང་སྐད་ཀྱི་གཅོང་ལ་དྲངས་བ་དང༌། ལྷ་སྲིན་སྐོས་ལ་འདེབས་པ་བྱ་ཅོ་གའི་འགྱུར་སྐད་ཀྱི་གཅོང་ལ་དྲང་བ་དང༌། དཔོན་གསས་གཡུ་འབྲུག་སྐད་ཀྱི་གཅོང་ལ་དྲང་བ་དང༌། ཕྱྭ་གཉེན་གནས་སུ་སྟིམ་པ་ཁུ་བྱུག་གི་གཅོང་སྐད་ལ་དྲང་བ་དང༌། འགྱུར་ཁུག་དང་གཏང་རག་གི་གཞུང་འདྲེས་ཏེ། སྣང་གཤེན་གཙུག་ཕུད་ལ་གཏད་དོ།
གསུམ་པ་འཕྲུལ་གཤེན།
དེ་ནས་གཤེན་ལོ་གསུམ་ལོན་པའི་ཚེ། འཕྲུལ་གཤེན་གྱི་བོན་རྣམས་གཏན་ལ་ཕབ་སྟེ། ལྷ་དང་བྱད་ཀྱི་གཞུང་སྟེ། ལྷ་རྒོད་ཀྱི་སྨོད་བྱད། མ་མོའི་ཟོར་བྱད་ལ་སོགས་ཏེ། དབལ་བོན་སྟག་ལ་མེ་འབར་ལ་གཏད། གཤེན་རབ་ཉིད་ཡབ་དང་མཐུན་པར་གྲོང་ཁྱེར་ལང་ལིང་དུ་ཞང་མྱེས་ལ་ཞེ་ས་འབུལ་བ་དང༌། རྒྱ་མཚོ་ལ་ཁྲུས་ལ་གཤེགས། ཞང་མྱེས་དང་གྲོང་ཁྱེར་གྱི་མི་རྣམས་ནི། སྐྱེ་བ་སྔ་མའི་ལས་འཕྲོ་དང༌། སྟོན་པའི་ཞལ་མཐོང་ཐུགས་རྗེ་ཡིས། གཅིག་ཀྱང་མ་ལུས་སངས་རྒྱས་སོ།
བཞི་པ་སྲིད་གཤེན།
དེ་ནས་གཤེན་ལོ་བཞི་ལོན་པའི་ཚེ། གྲོང་ཁྱེར་ལང་ལིང་དབུས་དཀྱིལ་ན། ཐེག་པ་བཞི་པ་སྲིད་གཤེན་བོན་རྣམས་གཏན་ལ་ཕབ། ཤི་ཐབས་སུམ་བརྒྱ་དྲུག་ཅུ་དང༌། འདུར་ཐབས་བརྒྱད་ཅུ་རྩ་གཅིག་གི་གཞུང་སྟེ། རྒས་པ་དབྱེན་སྡེ་བརྒྱ་ཉི་ཤུ་དང་བསེན་ཏེ་ཤི་བ་དང༌། གཞོན་པ་མ་བྱུང་བའི་གདོན་དྲུག་ཅུས་བདག་བྱས་ཏེ་ཤི་བ་དང༌། ཆུང་སྲི་གཅན་དྲུག་ཅུས་བཞེན་བཏབ་སྟེ་ཤི་བ་དང༌། ཉམས་ང་བའི་གྲི་རྒོད་དྲུག གྲི་གཡེན་བརྒྱ་ཉི་ཤུས་དབྱེན་གཡོས་ཏེ་ཤི་བའོ། དེ་ལ་འདུར་ཐབས་བརྒྱད་ཅུ་རྩ་གཅིག་ནི། དོན་རྟགས་རྩིས་ཀྱི་བོན་རྒྱུད་བཅུ། གཏད་ཉན་རྟོས་ཆིང་གི་བོན་རྒྱུད་བཅུ། སྲིད་པ་ཤི་རབས་ཀྱི་བོན་རྒྱུད་བརྒྱད། གདོས་པ་ཐག་ཆོད་ཀྱི་བོན་སྡེ་བཅུ་གཉིས། འཁོར་བ་གག་སེལ་གྱི་བོན་རྒྱུད་བཅུ། དཔེ་དོན་ཤི་རབས་ཀྱི་བོན་སྡེ་བདུན། བླ་ཡིད་སེམས་སྡུད་ཀྱི་བོན་སྒོ་གསུམ། ཡུལ་ཤེས་འདོད་སྤྱོད་ཀྱི་བོན་སྒོ་བརྒྱད། གསོན་གཤིན་ཡུལ་བགོས་ཀྱི་བོན་སྒོ་བཅུ་གཉིས། ལག་ཕྱྭ་གཡང་དབྱེན་ཁམས་དང་བརྒྱད་ཅུ་རྩ་གཅིག་གོ འདུར་གཤེན་རྨ་བོ་དང༌། འབྱུང་བའི་གཤེན་བཞི་ལ་དབང་པོ་ཐ་མའི་བློ་ཡོད་པས། འོད་ཟེར་སྤྲོ་བའི་བོན་བསྟན་ནས། གྲོང་ཁྱེར་ལང་ལིང་དབུས་དཀྱིལ་ན། གསས་མཁར་ཁོ་མ་རུ་རིང་བཞེངས་ནས། དེའི་བདག་ཏུ་བསྐོས་སོ།
ལྔ་པ་དགེ་བསྙེན།
དེ་ནས་གཤེན་ལོ་ལྔ་ལོན་དུས། ནང་གི་གླིང་ཆེན་བཅུ་གཉིས་ཀྱི། ཤར་གཡུང་དྲུང་བཀོད་པའི་གླིང་གི། འོད་ཀྱི་ལྷ་རི་སྤོ་མཐོན་གྱི་གཡོན་ཕྱོགས། འདུལ་ཁྲིམས་ཀྱི་གླིང་དུ་གཤེགས། རང་འབྱུང་མཆོད་རྟེན་འབུམ་ཕྲག་དྲུང་དུ་བཞུགས། ཐེག་པ་དགེ་བསྙེན་བོན་རྣམས་མཛད། རྒྱུ་འབྲས་དཀའ་སླ་དང༌། མདོ་སྡེའི་གཞུང་ངོ༌། རྒྱུ་དད་པ་སྔོན་དུ་བཏང་བས་འབྲས་བུ་བརྩོན་འགྲུས་འབྱུང་བ་དང༌། རྒྱུ་བརྩོན་འགྲུས་སྔོན་དུ་བཏང་བས། འབྲས་བུ་ཤེས་རབ་རྣམ་གསུམ་འབྱུང་བ་དང༌། རྒྱུ་ཤེས་རབ་སྔོན་དུ་བཏང་བས། འབྲས་བུ་དགེ་བ་བཅུ་ལ་བསྙེན་པའོ། རྐ་སླ་ནི། དང་པོ་ཡིག་རྩིས་རྒྱུད་ལ་འཇུག་པ་དཀའ་ཡང༌། འདུན་པའི་གྲོགས་ཀྱིས་བཀྲིད་པར་སླ་བ་དང༌། སེམས་བསྐྱེད་མ་བཞི་སྐྱེ་རྐ་ཡང༌། རང་ལ་དཔེས་པའི་སྙིང་རྗེ་སྐྱེ་སླ་བ་དང༌། སྦྱིན་པ་ཕྱོགས་མེད་དུ་གཏང་རྐ་ཡང༌། རྐྱེན་དྲག་པོས་སེར་སྣ་བཀྲོལ་སླ་བའོ། མདོ་སྡེ་ནི། སྣོད་བཅུད་འབྱུང་ཟློག་གི་མདོ་སྡེ་དང༌། དྲག་རྩུབ་ཞི་བྱེད་ཀྱི་མདོ་སྡེ་དང༌། སྲུང་ཁྲིམས་ངོས་སྟོན་གྱི་མདོ་སྡེ་དང༌། སེམས་སྒྲུབ་སེལ་བུའི་མདོ་སྡེ་དང༌། བསྐལ་སྲིད་འབྲོས་དེད་ཀྱི་མདོ་སྡེ་རྣམས་གཏན་ལ་ཕབས་ནས། ཚངས་པ་གཙུག་ཕུད་ལ་སོགས་པ་རྣམས་དེར་བསྐོས་སོ།
'དྲུག་པ་དྲང་སྲོང་།
དེ་ནས་གཤེན་ལོ་དྲུག་ལོན་པའི་ཚེ། འོད་ཀྱི་ལྷ་རི་སྤོ་མཐོན་ན། ཨར་མོ་ལི་ཀའི་རྡོ་ལེབ་བཏིང༌། གསལ་བ་འོད་ཀྱི་ཧོས་གུར་ནང་དུ་བྱོན། དག་པའི་སློབ་བུ་འབུམ་ཕྲག་ལ། ཐེག་པ་དྲུག་པ་དྲང་སྲོང་གི་ཐེག་པ་དྲང་སྲོང་ཞིང་གཏན་ལ་ཕབས་ནས་བཤད་དེ། འདུལ་བ་རྒྱུད་དྲུག་ལ་སོགས་དང༌། འབུམ་སྡེ་བཞིའི་གཞུང་སྤྲོས་ཏེ། ཀྱ་ཏོལ་ལྷ་འབུམ་པང་ཀོང་དས་ཆད་ཀྱི་འབུམ་དང༌། བྱེ་མ་ཉི་ཁྲི་ཆུ་རྒྱུན་གྱི་འབུམ་དང༌། ཁམས་བརྒྱད་གཏན་ལ་ཕབས་པ་འཁོར་འདས་མཉམ་པ་ཉིད་ཀྱི་འབུམ་དང༌། མུ་ཏྲ་མཐོང་བཞི་བྱེད་ལས་ཀྱི་འབུམ་དང་བཞི་གཏན་ལ་ཕབས་ནས། དག་པའི་སློབ་བུ་རྣམས་དེར་བསྐོས་སོ།
བདུན་པ་ཨ་དཀར།
དེ་ནས་གཤེན་ལོ་བདུན་ལོན་པའི་ཚེ། ནང་གི་གླིང་ཆེན་བཅུ་གཉིས་ཀྱི་ལྷོ་ཕྱོགས་ཚད་མེད་གླིང་ན། བདུད་འདུལ་སྡགས་གླིང་ན། དུར་ཁྲོད་གཞལ་ཡས་ཆེན་པོར་བྱོན། གསང་འདུས་སྟག་ལ་ལ་སོགས་ཏེ། གསང་སྔགས་འཛིན་པའི་འཁོར་རྣམས་ལ། ཐེག་པ་བདུན་པ་ཨ་དཀར་གཏན་ལ་ཕབ་ནས་བཤད་དེ། གསང་སྔགས་ཀྱི་ལྷ་རྒྱུད་ལུས་ལ་བཀྲམ་སྟེ། རང་རྒྱུད་ལྷ་རུ་བསྒྲུབས། སྲིད་པ་གསུམ་དུ་བསྒྲགས་པ་སྐོར་གསུམ་སྤེལ། སྟོང་ཁམས་གསུམ་ལ་སྔགས་ཀྱི་དབལ་མེ་སྤར་ཏེ། གསང་སྔགས་འཛིན་པའི་གཤེན་པོ་རྣམས་དེར་བསྐོས་སོ།
དགུ་པ་བླ་མེད།
དེ་ནས་མི་ལོ་དགུ་བརྒྱ་གཤེན་ལོ་དགུ་ལོན་པའི་ཚེ། ནང་གི་གླིང་ཆེན་བཅུ་གཉིས་ཀྱི། ནུབ་ཕྱོགས་མི་གཡོ་བསམ་བརྟན་གླིང༌། རིན་ཆེན་ནགས་ཚལ་བཀྲ་བའི་བྱང་ཆུབ་ཤིང་གི་སྐྱིལ་པོར་བྱོན། གཞན་གྱི་གྲོགས་མེད་གཅིག་པུར་བསྒོམས། གཡུང་དྲུང་ཀུན་འབྱུང་ལུང་གིས་སེམས་རྒྱལ་པོ་བཙོན་དུ་བཟུང་ལ་སེམས་ཀྱི་གཞི་བཙལ། གཡུང་དྲུང་ཀུན་སྣང་ལུང་གིས་རང་སེམས་སངས་རྒྱས་སུ་ངོ་སྤྲད་སེམས་ཀྱི་རྩལ་སྦྱངས། དངོས་མེད་སྤྲོས་བྲལ་སེམས་ཀྱི་ལུང་གིས་སེམས་ཀྱི་བཞག་ས་བཙལ་ཏེ་ལ་བཟླས་པའོ། ཁྱད་པར་ཐེག་པ་ཆེན་པོའི་དོན་རྟོགས་ཏེ། སྐྱེ་ཤི་མེད་པའི་སངས་རྒྱས་རང་ལ་བྱུང༌། བདེ་ཆེན་དོན་ལ་མ་བཙལ་ལྷུན་གྱིས་གྲུབ། འབད་རྩོལ་བསྒྲུབ་རྒྱུ་གང་ཡང་མེད། འགྲོ་བའི་དོན་དུ་ངེས་མེད་སྤྲུལ། བདག་དོན་ལྷུན་གྲུབ་གཞན་དོན་མཐའ་རུ་ཕྱིན་པའོ། དེ་ནས་སྟོན་པ་རང་འབྱུང་མཆོད་རྟེན་དྲུང་དུ་བྱོན། ཉི་ཟླའི་གདན་བཏིངས། སྙན་པའི་སྒྲ་བཏང་སྟེ། མེ་ཏོག་གི་ཆར་ཕབ། ཐེག་དགུའི་གཤེན་དང་གཞན་ཡང་གཤེན་ཕྲན་མང་པོ་ལ། ཐེག་པ་གང་མོས་ལ་སྤྱོད་ཐབས་ཀྱིས། བོན་གྱི་འཁོར་ལོ་བསྐོར། ཁྱད་པར་གྱི་ཐེག་པ་ལ་ལྟ་དགོངས་ཀྱི་ཕུག་གཏད་ནས་ཐེག་པ་ཕྱི་མ་རིས་སུ་མི་འབོར་ཏེ། ཁྱད་པར་ལྟ་སྒོམ་གྱི་ངང་ལ། ཐེག་པ་ཕྱི་མ་ཐབས་ཀྱི་ཆ་རུ་སྤྱོད། ཁྱད་པར་གྱི་ཐེག་པ་ལ་ཀུན་རྫོགས་པ་བཅས་སོ།།
ཤ་བ་རི་རྫོང་
རྫོང་ཆེན་བཞི་ལས་ཤ་བ་རི་རྫོང་ངོ་སྤྲོད་མདོར་བསྡུས།
ཤ་བ་རི་རྫོང་ནི་ཟི་ལིང་ཤར་ཕྱོགས་ཕིན་ཨེན་རྫོང་གི་ནུབ་ཏུ་ལེ་བར28ཀྱི་སར་རྒྱབ་རི་བྲག་ལ་བརྟེན་ཅིང་། མདུན་རི་དང་ལུང་ཐང་ནགས་ཀྱིས་ཁེངས་པ་ཆུ་ཕྲན་བསིལ་མ་ལྷུང་ལྷུང་དུ་འབབ་པའི་ཡུལ་ལྗོངས་ཕུན་སུམ་ཚོགས་པ་ཞིག་ཡིན། གནའ་སྔ་མོར་ཡུལ་ལྗོངས་ཕུན་སུམ་ཚོགས་པ་འདི་ནི་ཤ་བས་རྩེད་འཇོར་རོལ་བའི་གནས་དབེན་པ་ཞིག་ཡིན་པས་ཤ་རྫོང་ཞེས་པའི་མིང་དུ་བཏགས་སྐད། དེ་ཡང་ཀརྨ་སྐུ་ཕྲེང་བཞི་པ་རོལ་བའི་རྡོ་རྗེ1340ལོ་ནས1383ལོའི་བར་ཡོན་རྒྱལ་རབས་བཅུ་བ་ཐོ་ཀན་ཐེ་མུར་གྱིས་གདན་དྲངས་པ་ལྟར་རྒྱ་ནང་དུ་ཕེབས་དུས་ཤ་རྫོང་རི་ཁྲོད་དུ་བཞུགས་མྱོང་བ་མ་ཟད། བྱ་ཁྱུང་དགོན་པ་འདེབས་པ་པོ་ཤར་ཕྱོགས་རིགས་པའི་དཔའ་བོ་ཆོས་རྗེ་དོན་གྲུབ་རིན་ཆེན་དང་འདུལ་བ་ཆོས་རྗེ་འོད་ཟེར་རྒྱ་མཚོ་རྣམས་གནས་འདིར་ཡུན་རིང་དུ་བཞུགས་ཤིང་སྒོམ་སྒྲུབ་མཛད། གྲུབ་ཆེན་གནམ་སྔོན་རབ་འབྱམས་པས་ཀརྨ་པའི་སྐུ་གདུང་མཆོད་རྟེན་དང་གཙུག་ལག་ཁང་བཞེངས།
གངས་དཀར་དགོན་པ་
གངས་དཀར་དགོན་པ་འདི་ནི་གནའ་སྔ་མོ་རི་ཁྲོད་ཅིག་ཡིན་ན་ཡང་རྗེས་སུ་གངས་དཀར་བླ་མ་གྲགས་པའི་དཔལ་གྱིས་དགོན་པ་ཞིག་བཏབ།སྤྱིར་གངས་དཀར་དགོན་ཞེས་པའི་རྒྱུ་མཚན་ནི་གནས་ཆེན་འབོ་མི་ཉག་གངས་དཀར་གྱི་མདུན་ཞོལ་དུ་དགོན་པ་ཆགས་ཡོད་པས་སོ།འབོ་ཞེས་པ་ནི་མི་ཉག་སྐད་ཡིན།གངས་དཀར་དགོན་པ་རྗེས་སུ་གསར་པ་ཞིག་རྨ་སེ་སྟོན་པས་བཏབ།དེ་ལ་གངས་དཀར་དོན་གསར་རམ་ཁམས་གསུམ་གྲགས་དགོན་པ་ཞེས་གྲགས་ཆེན་དོན་དང་མཐུན་པ་ཞིག་ཡོད།གནས་ཆེན་འདི་ལ་གཞན་གནས་ཆེན་ཁག་ལ་ཡོན་ཏན་ཅི་ཡོད་ཐམས་ཅད་འདིར་ཚང་ཡོད་པ་སློབ་དཔོན་པདྨ་འབྱུང་གནས་དང་མཁའ་འགྲོ་ཡེ་ཤེས་མཚོ་རྒྱལ་སོགས་ཀྱིས་གནས་བསྟོད་གསུམ་ཡོད་པ་དཔེ་ཆ་མང་པོའི་ནང་གསལ་ལོ།། གོང་ཞུས་དགོན་གསར་རྙིང་གཉིས་ཀྱི་དགོན་བདག་ནི་གཅིག་ཡིན་ནོ།གངས་དཀར་དགོན་རྙིང་འདི་ནི་བོད་རབ་བྱུང་གཉིས་པའི་ལྕགས་བྱ་ལོ﹙སྤྱི་ལོ༡༡༤༡ལོ﹚ལ་གངས་དཀར་བླ་མ་གྲགས་པའི་དཔལ་གྱིས་བཏབ།གྲུབ་མཐའ་ནི་གནའ་ནས་ད་བར་དུ་བཀའ་རྒྱུད་པ་ཡིན།གདན་རབས་ནི་གྲགས་པའི་དཔལ་ནས་རྨ་སེ་སྟོན་པ་སོགས་ནས་རྩིས་ན་གདན་རབས་བཅུ་ལྷག་ཙམ་ཡོད་ཀྱང་།བར་སྐབས་དགོན་པ་སྟོང་ནས་ཡུན་རིང་ཞིག་འགོར།དེའི་རྗེས་སུ་དགོན་པ་ཞིག་གསོ་བརྒྱབ་ནས་ད་བར་སྐུ་རབས་ལྔ་ཙམ་བྱོན།འགན་འཁུར་སོགས་ཀྱི་སྐོར།དགོན་བདག་གཅིག།།ཁྲི་བ་གཅིག་དབུ་མཛད་རྒན་གཞོན་གཉིས།དགེ་སྐོས་གཅིག མཆོད་ཡོན་གཅིག ཕྱག་མཛོད་གཉིས། ཁང་པའི་འཛུགས་བསྐྲུན་སྐོར། འདུ་ཁང་གཅིག གཉེར་ཁང་གཅིག མ་ཎི་ཁང་ཆེ་བ་གཅིག ཨུ་རྒྱན་ཁང་གཅིག ཇ་ཁང་གཅིག བླ་བྲང་ཁང་གཅིག སྲུང་མང་ཁང་གཅིག དུང་འཁོར་ཁང་གཅིག་བཅས་ཡོད་དོ། སྐུ་གསུང་ཐུགས་རྟེན་སྐོར།ཟངས་གསེར་ལས་བཟོས་པའི་ཇོ་བོ་མིའི་ལུས་ཚད་ཅན་གཅིག།གསེར་སྐུ་ཆེ་ཆུང་བཅོ་ལྔ།སྨན་འདམ་སྐུ་ཆེ་ཆུང་ལྔ་བཅུ་ལྷག་ཙམ།ཐང་ག་གསར་རྙིང་བརྒྱ་ལྷག་ཙམ་ཡོད།བཀའ་བསྟན་འགྱུར་ཚར་གཅིག།སི་ཏུའི་བཀའ་འབུམ་ཚར་གཅིག།གསེར་དངུལ་གྱིས་བྲིས་པའི་ཡུམ་རྒྱས་འབྲིང་བསྡུས་གསུམ།མ་ཎི་སོགས་གྲངས་བཞུགས།གསེར་ཟངས་ལས་གྲུབ་པའི་སྐུ་གདུང་མཆོད་རྟེན་མིའི་ལུས་ཚད་ཅན་གཉིས།རྟེན་ཁྱད་པར་ཅན་ཇོ་བོ་དང་ཀརྨ་བ་རོལ་བའི་རྡོ་རྗེས་གནང་བའི་གསེར་སྐུ་འགའ་ཞིག་བཅས་ཡོད་དོ། མཆོད་རོལ་སྐོར།ལི་དང་ཟངས་ཀྱི་ཏིང་ཕོར་བཞི་བཅུ་ལྷག་ཙམ།བུམ་པ་ཆ་གསུམ།ནང་མཆོད་ཆ་བཞི། མཎྡལ་ཆ་ལྔ།ཀོང་བུ་ཆེ་ཆུང་ཉིས་བརྒྱ་ལྷག་ཙམ།གདུགས་རྒྱལ་མཚན་བ་དན་ཀ་འཕན་བཅས་ཆ་ཚང་བ་བཞུགས། དུང་ཆ་གསུམ་།རྡོར་དྲིལ་ཆ་བརྒྱ།ཌ་མ་རུ་ཉེར་ལྔ།ལག་རྔ་ཉི་ཤུ།རྔ་བོ་ཆེ་བཞི།རྐང་གླིང་ཆ་བཞི།རྒྱ་གླིང་ཆ་གཉིས།དུང་ཆེན་ཆ་གཉིས།དུས་མཆོད་ཚོགས་རྒྱུའི་སྐོར།དབྱར་ཚོགས་ཉི་མ་བརྒྱད་དང་དགུན་ཆོས་ཉི་མ་བརྒྱད་ལ་འཆམ་རྒྱག་རྒྱུ་དང་བཅས་པ་ཡོད།རྒྱུན་དུ་མགོན་བླ་གཅིག་དང་སྐུ་གཉེར་གཅིག་བཞུགས།བྱམས་གསལ་རི་ཁྲོད་ནང་དུ་མཚམས་པ་རྒྱུན་འདུག་པ་ཁ་ཤས་ཡོད། གྲྭ་སར་འགྲོ་ས་ནི་སྡེ་དགེའི་དཔལ་སྤུང་དང་ལྷ་སའི་སྟོད་ལུང་མཚུར་ཕུག་བཅས་ཡིན་ནོ།
དཔལ་འབྱོར་གྱི་འོངས་ཁུངས་ནི་ཡོན་བདག་ཚོས་ཕུལ་བ་ལ་བརྟེན་དགོས།ས་འདིར་སྐྱེས་ཆེན་དམ་པ་ཀརྨ་བ་རང་བྱུང་རྡོ་རྗེ།རོལ་བའི་རྡོ་རྗེ།ཞྭ་དམར་བ་ཆོས་གྲགས་ཡེ་ཤེས།གྲུབ་ཐོབ་ཐང་སྟོང་རྒྱལ་པོ་སོགས་བྱོན་མྱོང་།རྗེས་སུ་ངོ་རྒོལ་བཞིས་རྩ་མེད་ཤུལ་མེད་དུ་བཏང་ངོ་། དེང་སང་འདུ་ཁང་མགོན་ཁང་ཇ་ཁང་བླ་བྲང་གྲྭ་ཤག་ཁ་ཤས་བཅས་གསར་དུ་བཞེངས་ཡོད།ཆོས་ར་འཚོགས་རྒྱུ་ནི་ཡུལ་དགོན་གཉིས་མཉམ་དུ་བསྡོམས་ནས་ཉི་མ་བརྒྱད་ལ་ཚོགས་དགོས།དཔལ་འབྱོར་འོངས་ས་ནི་གྲྭ་པ་རང་གི་ཁྱིམ་དང་སྦྱིན་བདག་གི་ཡོན་ལ་བརྟེན་དགོས་སོ།གྲྭ་པ་ལྔ་བཅུ་ལྷག་ཙམ་བཞུགས།ཞེས་པ་འདི་ནི་མཁས་མཆོག་མི་ཉག་མགོན་པོའི་གསུངས་སྒྲོས་ལྟར་རིག་བསྟན་གྱིས་བྲིས་སོ།
ཤ་བ་རི་རྫོང་
དེ་རྗེས་ཧན་སྟག་ལུང་སྐུ་སྐྱེས་སྒྲུབ་སྡེ་གསར་དུ་བཙུགས། ལྔ་བ་ཆེན་མོར་ཞུས་ཏེ་མགོན་ཆོས་གཉིས་ལ་གཉེར་གཏད་དང་མཚན་དགའ་ལྡན་སྐྱེད་ཚལ་དུ་བསྩལ་བར་བཤད། སྐུ་འབུམ་མཁན་པོ་སྟག་འཚེར་སྐུ་ཕྲེང་དང་པོ་བློ་བཟང་རྡོ་རྗེས་འདུ་ཁང་གསར་བཞེངས་མཛད། སྐུ་ཕྲེང་གཉིས་པ་སྟག་འཚེར་དཔོན་སློབ་ཡེ་ཤེས་སྐལ་བཟང་གིས་གཞི་བཟུང་སྟེ་ཐུབ་དབང་དང་། བྱམས་མགོན་མི་འཁྲུགས་པའི་སྐུ་བརྙན་བཞེངས། སྐུ་ཕྲེང་གསུམ་པ་སྟག་འཚེར་མཁན་སྤྲུལ་བློ་བཟང་མཁས་གྲུབ་ཉི་མས་སླར་ཡང་འདུ་ཁང་གསར་བཞེངས་གནང་། དེ་བས་སྟག་འཚེར་རིན་པོ་ཆེ་ནི་ཤ་རྫོང་རི་ཁྲོད་དགོན་པའི་དགོན་བདག་ཡིན། ཤ་རྫོང་རི་ཁྲོད་ཆེས་དར་བའི་དུས་སུ་གྲྭ་བ40དང་། ལྷ་ཁང་། འདུ་ཁང་། གྲྭ་ཤག་སོགས་གྱན400ཙམ་དང་། དགོན་པའི་རྒྱབ་རིའི་སྟེང་བང་རིམ་ལྟར་བརྩེགས་པ་ཆེས་མཐོ་ཤས་སུ་སྣང་། 1985ལོར་ཆོས་སྒོ་ཕྱེས་ཏེ་ད་ལྟ་དགོན་པའི་འདུ་ཁང་བཞེངས།
མར་ཏིན་ལུ་ཏར་ཁིན།
མར་ཏིན་ལུ་ཏར་ཁིན་ནི་(སྤྱི་ལོ་༡༩༢༩ལོའི་ཟླ་བ་༡པོའི་ཚེས་༡༥ནས་སྤྱི་ལོ་༡༩༦༨ལོའི་ཟླ་བ་༤པའི་ཚེས་༤ཉིན་བར་)ཨ་མི་རི་ཁའི་ཆོས་དཔོན་དང་ཨ་རིའི་ཨ་ཧྥེ་རིཁ་བའི་དམངས་དབང་ལས་འགུལ་གྱི་ཕུལ་དུ་བྱུང་བའི་འགོ་ཁྲིད་ཞིག་རེད།
རུ།
རུ་ནི་བརྡ་རྙིང་པ་ལ་དམག་གི་མིང་ཡིན་ཅིང་། དམག་དཔོན་ལ་རུ་དཔོན་དང་མདུང་ལ་རུ་མཚོན་སོགས་ཀྱི་ཐ་སྙད་ནི་ད་ལྟའི་བར་དུ་ཡོད། གཞན་ཡང་རྭ་ཅོ་དང་ཨ་ལོང་ངམ་ཡུ་བའི་མིང་ལའང་འཇུག་གོ །དུང་དཀར་ཚིག་མཛོད་ཆེན་མོ་༽ལས་བཏུས།
རྡོ་དགོན་གསང་བདག་རྡོ་རྗེ་
རྡོ་དགོན་གསང་བདག་རྡོ་རྗེ་ལགས་ནི་1945ལོར་འཁྲུངས། བོད་ལྗོངས་སློབ་གྲྭ་ཆེ་མོའི་རིག་གཞུང་སློབ་གླིང་གི་དགེ་རྒན་ཆེ་མོ་བ་དང་། ཞིབ་འཇུག་སློབ་མའི་སློབ་དཔོན། རིག་གཞུང་སློབ་གླིང་གི་བོད་སྐད་ཡིག་རྩོམ་རིག་གི་རྒྱལ་ཁབ་རིམ་པའི་སློབ་གསོའི་རུ་ཁག་གི་སྣེ་ཁྲིད་པ། བོད་ལྗོངས་རིག་རྩལ་ལྷན་ཚོགས་ཀྱི་གདན་ཞུས་ཞིབ་འཇུག་པ། བོད་རང་སྐྱོང་ལྗོངས་སློབ་གསོ་ཞིབ་བཤེར་ཨུ་ཡོན། ཀྲུང་གོ་རྩོམ་པ་པོ་མཐུན་ཚོགས་བོད་ལྗོངས་ཡན་ལག་མཐུན་ཚོགས་ཀྱི་ཚོགས་མི་བཅས་ཡིན་ལ། 2006ལོར་རྒྱལ་ཁབ་སློབ་གསོ་པུའུ་ནས་རྒྱལ་ཁབ་དང་ཞིང་ཆེན་རིམ་པའི་གྲགས་ཅན་དགེ་རྒན་གྱི་མིང་གནས་བསྩལ་བ་སོགས་རྒྱལ་ཁབ་དང་ཞིང་ཆེན་རིམ་པའི་གཟིགས་བཟོས་ཀྱང་མི་ཉུང་བ་ཞིག་ཐོབ་ཡོད། མི་ལོ་ལྔ་བཅུ་ཙམ་གྱི་རིང་སློབ་གསོའི་བྱ་གཞག་ཁོ་ནའི་ཐོག་ལྷག་བསམ་རྣམ་དག་གི་ཐོག་ནས་འབད་པ་ལྷོད་མེད་ཀྱིས་སློབ་མ་མང་པོ་ཞིག་གསོ་སྐྱོང་གནང་ཡོད་ཅིང་། སློབ་མ་དེ་དག་ཀྱང་རང་རང་གི་ལས་གནས་ཐོག་གཙོ་ཤུགས་ཀྱི་ནུས་པ་འདོན་བཞིན་ཡོད་ལ་སློབ་མ་མི་ཉུང་བ་ཞིག་ལ་མཐོ་རིམ་ཆེད་ལས་ཀྱི་གོ་མིང་ཡང་ཐོབ་ཡོད། སློབ་ཁྲིད་ཀྱི་ཞར་ཞོར་དུ་ཞིབ་འཇུག་གི་ལས་ཀ་རྒྱུན་འཁྱོངས་མཛད་ནས་སྙན་ངག་གི་སློབ་དེབ《མིག་ཡིད་རྣ་བའི་དགའ་སྟོན》དང་།《བོད་ཀྱི་སྤྱི་སྐད་སློབ་དེབ》 བོད་རྒྱ་དབྱིན་གསུམ་ཤན་སྦྱར་གྱི《ཞེ་སའི་ལག་དེབ་བློ་གསར་དགའ་སྟོན》 《བོད་ཀྱི་ཡུལ་སྲོལ་རྣམ་བཤད》བཅས་དང་།   《བྱིས་སྒྲུང་གྲགས་ཅན་ལྔ》ཞེས་པའི་བསྒྱུར་རྩོམ་ཞིག་བཅས་བརྩམས་དེབ་ཁག་ཅིག་དཔེ་སྐྲུན་གནང་ཡོད་པ་དང་། དཔྱད་རྩོམ་ཡང་མི་ཉུང་བ་ཞིག་བརྩམས་སྤེལ་གནང་ཡོད་ལ། བཅད་ལྷུག་སྤེལ་གསུམ་གྱི་སྒྱུ་རྩལ་གྱི་བརྩམ་བྱ་ཡང་མང་པོ་ཞིག་རྩོམ་སྤེལ་མཛད་དེ་དུས་དེབ་ཁག་ནང་འཁོད་པ་རྣམས་ལ་རྒྱ་ཆེའི་ཀློག་པ་པོའི་དགའ་བསུ་ཆེན་པོ་ཐོབ་ཡོད་པ་རེད།
བུར་ཀི་ན་ཕ་སོ།
བུར་ཀི་ན་ཕ་སོ་(Burkina Faso)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་ཨོ་འ་ག་དོའུ་གོའུ་རེད།
རུ་ང་ཏན་རིག
སྐྱོན་མེད་ཞིབ་ཚགས་ནན་ཏན་གྱིས་ལྟ་བ།དུང་དཀར་ཚིག་མཛོད་ཆེན་མོ་༽ལས་བཏུས།
གསེར་རླབས་དགོན་
གསེར་རླབས་དགོན་ནི་རྫོང་མཁར་གྱི་ནུབ་ལྷོ་ཕྱོགས་ཚའོ་ཕའོ་ཡུལ་ཚོའི་རི་མགོ་ན་ཆགས་ཡོད། ཝུན་ཁྲོན་རྫོང་མཁར་ནས་སྤྱི་ལེ37ཡོད། རྒྱ་མཚོའི་ངོས་ལས་མཐོ་ཚད་སྨི1350ཡིན། གསེར་རླབས་དགོན་ནི་མིང་རྒྱལ་རབས་ཀྱི་སྐབས་ཏེ་སྤྱི་ལོ1628ལོར་བསྐྲུན་པ་དང་། སྤྱི་ལོ1736ལོར་བསྐྱར་བསྐྲུན་བྱས་པ་རེད། དགོན་པ་འདི་ནི་མིང་རྒྱལ་རབས་ཀྱི་ཀྲེན་ཐུང་གི་སྐབས་བོད་ཀྱི་དམག་དཔུང་ཝུན་ཁྲོན་དུ་བསྐྱོད་རྗེས། མདོ་ལི་ས་ཆའི་ཚའོ་ཕོ་ཡུལ་ཚོའི་རི་མགོར་བསྐྲུན་པ་རེད། “རིག་གནས་གསར་བརྗེ་ཆེན་པོའི”སྐབས་སུ་བརླགས་ཀྱང་། རྗེས་ནས་སླར་གསོ་བྱས།
རུ་བརྒྱ་ལྡིང་གསུམ།
རུ་དཔོན། བརྒྱ་དཔོན། ལྡིང་དཔོན་གསུམ།དུང་དཀར་ཚིག་མཛོད་ཆེན་མོ་༽ལས་བཏུས།
དགུ་མཐའ་
དགུ་གཅིག་གཅིག་དགུ་དགུ་རང་ལ། །
དགུ་གཉིས་གཉིས་དགུ་བཅོ་བརྒྱད་ཡིན། །
དགུ་གསུམ་གསུམ་དགུ་ཉི་ཤུ་བདུན། །
དགུ་བཞི་བཞི་དགུ་སུམ་ཅུ་དྲུག །
དགུ་ལྔ་ལྔ་དགུ་བཞི་བཅུ་ལྔ། །
དགུ་དྲུག་དྲུག་དགུ་ལྔ་བཅུ་བཞི། །
དགུ་བརྒྱད་བརྒྱད་དགུ་བདུན་ཅུ་གཉིས། །
དགུ་དགུ་བརྒྱད་ཅུ་གྱ་གཅིག་གོ། །
བརྒྱད་གཉིས་གཉིས་བརྒྱད་བཅུ་དྲུག་ཡིན། །
བརྒྱད་གསུམ་གསུམ་བརྒྱད་ཉི་ཤུ་བཞི། །
བརྒྱད་བཞི་བཞི་བརྒྱད་སུམ་ཅུ་གཉིས། །
བརྒྱད་ལྔ་ལྔ་བརྒྱད་བཞི་བཅུ་ཐམ། །
བརྒྱད་དྲུག་དྲུག་བརྒྱད་བཞི་བཅུ་བརྒྱད། །
བརྒྱད་བདུན་བདུན་བརྒྱད་ལྔ་བཅུ་དྲུག །
༢༠༠༤ལོ།
༢༠༠༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཞིང་བཅུ་
1.དགོན་པ་བཤིག་པ། 2.བསྟན་པ་བཤིག་པ། 3.དགེ་འདུན་གྱི་སྤྱི་རྫས་ཕྲོགས་པ། 4.སྐུ་གསུང་ཐུགས་རྟེན་བཤིག་པ། 5.རྒྱལ་ཁབ་ཀྱི་རྒྱུ་ནོར་བརྐུས་པ། 6.མི་དམངས་ལ་གནོད་འཚེ་བྱས་པ། 7.ལྷ་དང་བླ་མ་ལ་བརྙས་སྨོད་བྱས་པ། 8.ཕ་མ་གསོད་པ། 9.ཆབ་སྲིད་ལ་གནོད་འཚེ་བྱས་པ། 10.ལོག་པར་ལྟ་བ་སྟེ་བཅུའོ། །
ཨོ་འ་ག་དོའུ་གོའུ།
ཨོ་འ་ག་དོའུ་གོའུ་(Ouagadougou)ནི་བུར་ཀི་ན་ཕ་སོ་ཡི་རྒྱལ་ས་རེད།
དགུ་མཐའ་
བརྒྱད་བརྒྱད་དྲུག་ཅུ་རྩ་བཞིའོ། །
བདུན་གཅིག་གཅིག་བདུན་བདུན་རང་ཡིན། །
བདུན་གཉིས་གཉིས་བདུན་བཅུ་བཞི་ལ། །
བདུན་གསུམ་གསུམ་བདུན་ཉི་ཤུ་གཅིག །
བདུན་བཞི་བཞི་བདུན་ཉི་ཤུ་བརྒྱད། །
བདུན་ལྔ་ལྔ་བདུན་སུམ་ཅུ་ལྔ། །
བདུན་དྲུག་དྲུག་བདུན་བཞི་བཅུ་གཉིས། །
བདུན་བདུན་བཞི་བཅུ་ཞེ་དགུའོ། །
དྲུག་གཉིས་གཉིས་དྲུག་བཅུ་གཉིས་སོ། །
དྲུག་གསུམ་གསུམ་དྲུག་བཅོ་བརྒྱད་ཉིད། །
དྲུག་ལྔ་ལྔ་དྲུག་སུམ་ཅུ་ཐམ། །
དྲུག་དྲུག་སུམ་ཅུ་སོ་དྲུག་གོ། །
ལྔ་གཅིག་གཅིག་ལྔ་ལྔ་རང་ལ། །
ལྔ་གཉིས་གཉིས་ལྔ་བཅུ་ཐམ་པ། །
ལྔ་གསུམ་གསུམ་ལྔ་བཅོ་ལྔ་སྟེ། །
ལྔ་བཞི་བཞི་ལྔ་ཉི་ཤུ་ཐམ། །
བཞི་གཅིག་གཅིག་བཞི་བཞི་རང་ལ། །
བཞི་གཉིས་གཉིས་བཞི་བརྒྱད་དུ་འགྱུར། །
བཞི་གསུམ་གསུམ་བཞི་བཅུ་གཉིས་ལ། །
བཞི་བཞི་བཅུ་དྲུག་ཉིད་དུ་འོ། །
གསུམ་གཅིག་གཅིག་གསུམ་གསུམ་རང་ལ། །
གསུམ་གཉིས་གཉིས་གསུམ་དྲུག་ཡིན་ཅིང་། །
གསུམ་གསུམ་ལ་ནི་དགུ་རུ་འགྱུར། །
གཉིས་གཅིག་གཉིས་ཡིན་གཉིས་གཉིས་བཞི། །
རིས་སུ་མ་ཆད་པའི་བསྟན་པ།
བོད་དུ་ནི་རྙིང་མ་ས་སྐྱ་བཀའ་བརྒྱུད་དགེ་ལུགས་སོགས་ནང་པ་སངས་རྒྱསཔའི་ཆོས་ལུགས་ཀྱི་གྲུབ་མཐའ་རིས་མི་འདྲ་བ་མང་དུ་ཡོད་པ་དེ་དག་ཚང་མས་རང་ཉིད་ཀྱི་ཕྱོགས་བཟུང་ནས་གཞན་ལ་དམའ་འབེབས་དང་མཐོང་ཆུང་བཀག་འགོག་སོགས་མི་བྱེད་པའི་ཐོག གྲུབ་མཐའ་རང་རང་གི་ལྟ་སྤྱོད་གཙང་མར་སྐྱོང་བ་དེ་ལ་གྲུབ་མཐའ་རིས་མེད་ཟེར་ ཞིང་། དེ་ལས་ལྡོག་པ་ལ་གྲུབ་མཐའ་ཕྱོགས་རིས་ཅན་ཞེས་བརྗོད་པ་ཡིན་ལ། གྲུབ་མཐའ་ཕྱོགས་རིས་མེད་པ་ཡིན་ཁུལ་གྱིས་ཆོས་ལུགས་སོ་སོའི་ཆོས་སྐད་དང་། མན་ངག ལག་ལེན། ལྟ་ཚུལ་བཅས་ཕར་བསྲེས་ཚུར་བསྲེས་བྱས་པ་ནི་གྲུབ་མཐའ་རིས་མེད་ཀྱི་དོན་ལ་གོ་ནོར་ཐེབས་པ་ཞིག་མིན་ན་གོ་བ་ལོག་སྒྲུབ་བྱས་པ་ཞིག་རེད། བོད་ཀྱི་ལོ་རྒྱུས་ཐོག་ཆོས་ལུགས་གྲུབ་མཐའི་ཕྱོགས་ཞེན་བཟུང་ནས་ཕན་ཚུན་མཐུན་སྒྲིལ་མ་བྱུང་བའི་སྐབས་སུ་མི་རིགས་ནང་ཁུལ་གྱི་མཐུན་སྒྲིལ་ལ་ཡང་གཏོར་བཤིག་ཆེན་པོ་ཐེབས་པ་མ་ཟད། སྐབས་དེའི་དབང་བསྒྱུར་གྲལ་རིམ་དང་ ཕྱི་ནང་གི་དགྲ་བོས་གོ་སྐབས་དེ་བཟུང་ནས་དམག་འཁྲུག་དང་ནང་འཁྲུག་བསླངས་ཏེ་རང་ཉིད་ཀྱི་ཆབ་སྲིད་ལ་ཞབས་འདེགས་ཞུ་ཐབས་བྱས་པའི་དཔེ་མཚོན་མང་པོ་ཡོད་པ་དེ་ཡི་ཐོག་ནས་བསླབ་བྱ་བླངས་ཏེ། ཆོས་ལུགས་གྲུབ་མཐའ་ཁག་རྣམས་ཕན་ཚུན་བར་མཐུན་སྒྲིལབྱེད་རྒྱུ་ནི་རང་ཉིདཀྱི་མི་རིགས་ཧྲིལ་པོ་མཐུན་སྒྲིལ་ཡོང་བ་བྱེད་རྒྱུའི་གལ་ཆེའི་འགན་ལེན་ཞིག་ཡིན།དུང་དཀར་ཚིག་མཛོད་ཆེན་མོ་༽ལས་བཏུས།
ཞེན་པ་བཞི་བྲལ་གྱི་གདམས་ངག
ཞེན་པ་བཞི་བྲལ་གྱི་གདམས་ངག
བླ་མ་དམ་པའི་ཞབས་ལ་ཕྱག་འཚལ་ལོ།། སྤྱིར་དལ་འབྱོར་གྱི་ལུས་ཐོབ། སངས་རྒྱས་ཀྱི་བསྟན་པ་རིན་པོ་ཆེ་དང་འཕྲད། བཅོས་མ་མ་ཡིན་པའི་བློ་སྐྱེས་ནས། དམ་ཆོས་ཕྱིན་ཅི་མ་ལོག་པ་ཞིག་བྱེད་དགོས་པས། དེ་ལ་ཞེན་པ་བཞི་དང་བྲལ་བ་ཞིག་ཉམས་སུ་ལེན་དགོས། དེ་གང་ཞེ་ན། ཚེ་འདི་ལ་མ་ཞེན་པ། ཁམས་གསུམ་འཁོར་བ་ལ་མ་ཞེན་པ། བདག་གི་དོན་ལ་མ་ཞེན་པ། དངོས་པོ་དང་མཚན་མ་ལ་ཞེན་པའོ།། དེ་བཤད་ན། ཚེ་འདི་ཆུའི་ཆུ་བུར་དང་འདྲ་བས་ནམ་འཆི་ངེས་པ་མེད་པས་ཞེན་པ་བྱ་རིན་མི་ཆོག ཁམས་གསུམ་འཁོར་བ་འདི་དུག་གི་འབྲས་བུ་དང་འདྲ་བས་འཕྲལ་ཞིམ་ཡང་ཕུགས་སུ་གནོད་པ་སྐྱེལ། སུ་ཞེན་པར་བྱེད་པ་ཚོ་འཁྲུལ། རང་གི་དོན་ལ་ཞེན་ན་དགྲ་བོའི་བུ་གསོས་པ་དང་འདྲ། འཕྲལ་དགའ་དགའ་ལྟར་བྱེད་ཀྱང་ཕུགས་སུ་རང་ལ་གནོད་པ་བསྐྱེལ་ངེས། དེས་ན་རང་དོན་ལ་ཞེན་ན་འཕྲལ་བདེ་ཡང་ཕུགས་ངན་སོང་དུ་འགྲོའོ།། དངོས་པོ་དང་མཚན་མ་ལ་མངོན་པར་ཞེན་ན། སྨིག་རྒྱུ་ལ་ཆུར་འཛིན་པ་དང་འདྲ། འཕྲུལ་ཆུར་སྣང་ཡང་ཁར་བཏུང་རྒྱུ་མེད། འཁོར་བ་འདི་བློ་འཁྲུལ་བ་ལ་སྣང་ཡང་ཤེས་རབ་ཀྱིས་བརྟགས་ན་ངོ་བོ་གྲུབ་པ་ཅི་ཡང་མེད། དེས་ན་འདས་པ་ལ་སེམས་མི་གཞུག མ་འོངས་པ་ལ་སེམས་མི་གཞུག ད་ལྟར་བ་ལ་རྣམ་པར་ཤེས་པ་མི་གཞུག་པ་ཞིག་གོ་བར་བྱས་ནས་ཆོས་ཐམས་ཅད་སྤྲོས་བྲལ་དུ་ཤེས་པར་བྱའོ།། དེ་ལྟར་བྱས་པས་ཚེ་འདི་ཉིད་ལ་མ་ཞེན་པས་ངན་སོང་དུ་མི་སྐྱེ། ཁམས་གསུམ་ལ་མ་ཞེན་པས་འཁོར་བར་མི་སྐྱེ། བདག་གི་དོན་ལ་མ་ཞེན་པས་ཉན་རང་དུ་མི་སྐྱེ། དངོས་པོ་དང་མཚན་མ་ལ་ཞེན་པས་མྱུར་དུ་མངོན་པར་རྫོགས་པར་འཚང་རྒྱའོ།། ཞེན་པ་བཞི་བྲལ་གྱི་གདམས་ངག་ཕྱིན་ཅི་མ་ལོག་པ་དཔལ་ས་སྐྱ་ཆེན་པོའི་ཐུགས་དགོངས། ས་སྐྱ་པཎྜི་ཏས་སྦྱར་བ་རྫོགས་སོ།།
རུ་ཆེན་ལྔ།
སྲོང་བཙན་སྒམ་པོས་བོད་ཡུལ་གཙང་ལ་གཡས་རུ་དང་རུ་ལག དབུས་ལ་དབུ་རུ་དང་གཡོ་རུ། དེ་མིན་རྣམས་ཡན་ལག་གསུམ་པའི་རུ་སྟེ་རུ་ཆེན་ཁག་ལྔར་ཕྱེ་བ་དེ་དག་གི་སྤྱི་མིང་ཡིན་ཞིང་། སྔ་མ་གཉིས་ལ་བར་དབུས་གཙང་རུ་བཞིའང་ཟེར།དུང་དཀར་ཚིག་མཛོད་ཆེན་མོ་༽ལས་བཏུས།
ཨ་མོ་ནི་ཀ་
ཨ་མོ་ནི་ཀ་ནི་མཐོ་རིས་གྲོང་ཁྱེར་ལྟ་ན་སྡུག་གི་ཕྱི་རོལ་བྱང་ཤར་མཚམས་ན་དཔག་བསམ་གྱི་ལྗོན་ཤིང་ཡོད་པ་དེའི་འོག་ན་ལྭ་བ་དཀར་པོ་ལྟ་བུའི་རྡོ་ལེབ་ཨ་མོ་ནི་ཀ་ཡོད་པར་གྲགས་སོ། །
རུ་ཐུར།
ལྷག་པར་ངན་པ།དུང་དཀར་ཚིག་མཛོད་ཆེན་མོ་༽ལས་བཏུས།
བར་མའི་སྲིད་པ་
བར་མའི་སྲིད་པ་ནི་བར་སྲིད་དེ་འཇིག་རྟེན་འདིར་གང་གི་སྔ་མའི་འཆི་སྲིད་དང་ཕྱི་མའི་སྐྱེ་སྲིད་ཀྱི་བར་དུ་བྱུང་བའི་སྲིད་པ་ཡིན་ལ། དེས་རྩམ་པ་དང་མར་སྦྲུས་པའི་ཕྱེ་མ་མེར་བསྲེགས་པའི་དྲི་གསུར་ལ་ལོངས་སྤྱོད་པར་གྲགས།
༦༢ (གྲངས་ཀ།)
༦༢ནི་རང་བྱུང་གི་གྲངས་ཞིག་སྟེ་༦༡པའི་རྗེས་མ་དང་༦༣པའི་སྔོན་དུ་ཡིན།
རུ་རྟ།
དམག་དཔུང་གི་རུ་སྡེ་ཆེན་པོ་སོ་སོའི་དམག་དཔོན་གཙོ་བོའི་བཞོན་རྟ་ལ་ཟེར། དེ་ནི་དམག་དཔུང་དེ་རུ་སྡེ་གང་གི་ཡིན་པ་དང་། དམག་དཔོན་དེ་རུ་སྡེ་གང་གི་དམག་དཔོན་ཡིན་མིན་རྒྱང་རིང་པོ་ནས་མཐོང་བ་ཙམ་གྱིས་ངོ་ཤེས་ཐུབ་པའི་ཁྱད་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
རུ་དར།
སྔར་བོད་བཙན་པོའི་དུས་རབས་སྐབས་དམག་དཔུང་གི་རུ་སྡེ་ཆེན་པོ་ལྔ་སོ་སོའི་རུ་སྣེ་འཁྲིད་མཁན་གྱིས་ཁྱེར་བའི་དར་ཆ་སྟེ་དབྱིབས་གྲུ་བཞི། མཐའ་ལ་དཔལ་དར་ཟེར་བ་མེ་རིས་འབར་བའི་དབྱིབས་ཅན་གྱི་ལྕེ་ལྷེ་ཡོད་ཅིང་། ཚོས་གཞི་མི་འདྲ་བ་དང་། དཀྱིལ་གྱི་རི་མོ་མི་འདྲ་བ་ཡོད་ཚུལ《ཆོས་འབྱུང་མཁས་པའི་དགའ་སྟོན》ནང་གསལ་།དུང་དཀར་ཚིག་མཛོད་ཆེན་མོ་༽ལས་བཏུས།
རུ་འདྲེན་སྡེ་བཞི།
སྔར་རྒྱལ་པོའི་གཡས་གཡོན་མདུན་རྒྱབ་ཏུ་འགྲོ་བའི་དམག་གི་སྐོར་ཚོའི་ཐོག་མར་འགྲོ་མཁན།དུང་དཀར་ཚིག་མཛོད་ཆེན་མོ་༽ལས་བཏུས།
༡༠༽ཁོ་ནའི་ཚིག་ཕྲད་བཤད་པ།
༡༠༽ཁོ་ནའི་ཚིག་ཕྲད་བཤད་པ།
རྩ་བར། ངེས་པར་བཟུང་བའི་ཚིག་གི་དོན། ། གཞན་མི་ལྡན་དང་གཞན་ལ་མིན། ། ལྡན་པ་ཙམ་དུ་འཛིན་པ་དང་། ། མ་ངེས་པ་ནི་རྣམ་པ་གཉིས། ། བདེན་ཉིད་མི་བསླུ་བ་ཉིད་དང་། ། ཁོ་ན་དག་ནི་རྣམ་པ་དྲུག ། ཁོ་ན་ཞེས་པའི་ཕྲད་འདི་གང་ལ་འཇུག་པའི་ཡུལ་ནི་ ༡ མི་ལྡན་པར་ངེས་པར་གཟུང་བ་དང་། ༢ གཞན་ལ་མི་ལྡན་པར་ངེས་པར་གཟུང་བ། ༣ གཞན་མི་ལྡན་པ་ངེས་པར་གཟུང་བ། ༤ གཞན་ལ་མི་ལྡན་པ་མ་ངེས་པ། ༥ ལྡན་པ་ཙམ་དུ་ངེས་པར་གཟུང་བ། ༦ བདེན་ཞིང་མི་བསླུ་བའི་དོན་དང་དྲུག་ལ་འཇུག་གོ ། དེ་དག་གི་གོ་དོན་དང་དཔེར་བརྗོད་རིམ་པ་བཞིན་འགོད་ན། དང་པོ། གཞན་མི་ལྡན་པ་ངེས་པར་གཟུང་བ་ནི། མི་ལྡན་རྣམ་གཅོད་ཀྱི་སྒྲ་སྟེ། དཔེར་ན། སངས་རྒྱས་ནི་ཡོན་ཏན་ཁོ་ན་དང་ལྡན་ནོ་ལྟ་བུ། ཤེས་བྱ་ནི་བློ་ཡི་ཡུལ་ཁོ་ནར་གསུངས། དངོས་པོ་ཀུན་འདུས་བྱས་ཁོ་ནར་གྲུབ་ལྟ་བུ། གཉིས་པ་གཞན་མི་ལྡན་པ་ནི། གཞན་ལྡན་རྣམ་གཅོད་དེ། དཔེར་ན། སངས་རྒྱས་ཁོ་ན་ལ་ཡོངས་སུ་རྫོགས་པའི་ཡོན་ཏན་མང་། རྒྱུ་ཁོ་ན་ལ་འབྲས་བུ་སྐྱེ་བའི་ནུས་པ་ལྡན། འབྲས་བུ་ཁོ་ན་ལ་རྒྱུ་ལས་བྱུང་བའི་ཁྱད་ཆོས་ལྡན། གསུམ་པ་གཞན་མི་ལྡན་པ་ངེས་པར་གཟུང་བ་ནི། གཞན་མི་ལྡན་རྣམ་གཅོད་དེ། དཔེར་ན། སྲིད་སྒྲུབ་འཕོང་ཁོ་ན་སྐྱེན། བློ་བཟང་རྒྱ་སྐད་ཁོ་ན་ལ་མཁས། བཞི་པ་གཞན་ལ་མི་ལྡན་པ་མ་ངེས་པ་ནི། གཞན་ལ་མི་ལྡན་རྣམ་གཅོད་ཀྱི་སྒྲ་སྟེ། དཔེར་ན། སྲིད་སྒྲུབ་ཁོ་ན་རྩིས་ལ་མཁས། འཛིན་གྲྭའི་ནང་བློ་བཟང་ཁོ་ན་རྒྱ་སྐད་ལ་མཁས། ལྔ་པ་ལྡན་པ་ཙམ་དུ་ངེས་པར་གཟུང་བ་ནི། ལྡན་པ་རྣམ་གཅོད་ཀྱི་སྒྲ་སྟེ། དཔེར་ན། སྲིད་སྒྲུབ་རྩིས་མཁས་པ་ཁོ་ནའོ། ། བློ་བཟང་རྒྱ་སྐད་མཁས་པ་ཁོ་ནའོ། ། དྲུག་པ་བདེན་ཞིང་མི་བསླུ་བའི་དོན་ནི། བདེན་པ་རྣམ་གཅོད་ཀྱི་སྒྲ་སྟེ། དཔེར་ན། ཀུན་རྫོབ་དང་དོན་དམ་པའི་དེ་ཁོ་ན་ཉིད། དངོས་ཀུན་རང་བཞིན་མེད་པ་ཁོ་ནའོ། ། ལྟ་བུ། རྣལ་འབྱོར་སྤྱོད་པའི་ས་རྣམ་པར་གཏན་ལ་དབབ་པ་བསྡུ་བ། བམ་པོ་ཉི་ཤུ་རྩ་གཅིག་པ་ལས། དེ་ལ་དེ་ཁོ་ནའི་དོན་ནི་མདོར་བསྡུ་ན་རྣམ་པ་དྲུག་ཏུ་རིག་པར་བྱ་སྟེ། འཇིག་རྟེན་གྱི་གྲགས་པ་དང་། རིགས་པའི་གྲགས་པ་དང་། ཉོན་མོངས་པའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང་། ཤེས་བྱའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང་། རྣམ་པར་བཞག་པ་དང་། རྣམ་པར་མ་བཞག་པའོ། ། དེ་ལ་དེ་ཁོ་ན་རྣམ་པ་བཞིའི་རབ་ཏུ་དབྱེ་བ་ནིའདི་ལྟ་སྟེ། བྱང་ཆུབ་སེམས་དཔའི་སར་སྔར་བསྟན་པ་བཞིན་དུ་རིག་པར་བྱའོ། ། རྣམ་པར་གཞག་པའི་དེ་ཁོ་ན་གང་ཞེ་ན། སྨྲས་པ། འཕགས་པའི་བདེན་པ་བཞི་སྟེ། སྡུག་བསྔལ་ནི་སྡུག་བསྔལ་དུ་རྣམ་པར་གཞག་པ་དང་། ལམ་གྱི་བར་དུ་ལམ་དུ་རྣམ་པར་གཞག་པའོ། ། ཞེས་ཀྱང་གསུངས་སྣང་ངོ། །
རུ་འདྲེལ།
རཱ་ཐད་ཀར་བརྐྱངས་པའི་ནོར་ཟོག་གི་མིང་།དུང་དཀར་ཚིག་མཛོད་ཆེན་མོ་༽ལས་བཏུས།
དི་པཾ་ཀ་ར་
དི་པཾ་ཀ་ར་ནི་དཱི་པཾ་ཀ་ར་ཤྲཱི་ཛྙཱ་ན་སྟེ། ཨ་ཏི་ཤའི་རབ་བྱུང་གི་མཚན་དངོས། དཱི་པཾ་ནི་མར་མེ། ཀ་ར་ནི་མཛད། ཤྲཱི་ནི་དཔལ། ཛྙཱ་ན་ནི་ཡེ་ཤེས་ཏེ། དཔལ་མར་མེ་མཛད་ཡེ་ཤེས་ཞེས་པའོ། །
གྷིའུ་ཝཾ་
གྷིའུ་ཝཾ་ཞེས་པ་ནི་གྷི་ཝང་སྟེ་མི་དང་གླང་ཆེན་སྒོ་ཕྱུགས་ཆེ་གྲས་སོགས་ཀྱི་ནང་ཁྲོལ་དུ་ཆགས་པའི་རྡོ་རིགས་སྨན་དུ་འཇུག་པ་ཞིག
རུ་སྣ།
རུ་དཔོན་ནམ་དམག་དཔོན་གྱི་མིང་།དུང་དཀར་ཚིག་མཛོད་ཆེན་མོ་༽ལས་བཏུས།
ཁྲོ་བུའི་བསྟི་གནས་
ཁྲོ་བུའི་བསྟི་གནས་ནི་ཁྲོ་ཕུ་སྟེ་རབ་བྱུང་གསུམ་པའི་ལྕགས་ཡོས་ལོར་འགྲོ་མགོན་ཕག་མོ་གྲུ་པའི་སློབ་མ་རྒྱལ་ཚ་རིན་ཆེན་མགོན་གྱིས་ཁྲོ་ཕུ་དགོན་པ་བཏབ་ནས་གནས་གཞི་བཟུང་བ་དེ་ནས་ཁྲོ་ཕུ་བཀའ་བརྒྱུད་བྱུང་།
རུ་གནོན་གྱི་གཙུག་ལག་ཁང་།
བོད་ཀྱི་ས་དབྱིབས་སྲིན་མོ་གན་རྐྱལ་འདྲ་བའི་ལག་མཐིལ་གཡས་གཡོན་གཉིས་དང་རྐང་མཐིལ་གཡས་གཡོན་གཉིས་བཅས་ནོན་པའི་ཆེད་དུ་བཞེངས་པའི་ལྷ་ཁང་བཞི།དུང་དཀར་ཚིག་མཛོད་ཆེན་མོ་༽ལས་བཏུས།
རུ་གནོན་གྱི་ལྷ་ཁང་བཞི།
བོད་ཡུལ་སྲིན་མོ་གན་རྐྱལ་དུ་ཉལ་བ་ལྟ་བུའི་ཡན་ལག་དང་ཉིང་ལག་གནོན་བྱེད་དུ། དཔུང་པ་གཡས་པའི་སྟེང་དུ་དབུ་རུ་ན་ཀ་ཚལ་གཙུག་ལག་ཁང་དང་། དཔུང་པ་གཡོན་པ་གཡོ་རུ་ན་ཁྲ་འབྲུག་བཀྲ་ཤིས་བྱམས་པ་མི་འགྱུར་བའི་གཙུག་ལག་ཁང་། དཔྱི་གཡས་སུ་གཡས་རུ་གཙང་འགྲམ་གཙུག་ལག་ཁང་། དཔྱི་གཡོན་དུ་རུ་ལག་ཏུ་གྲུམ་པ་རྒྱང་དྲི་མེད་རྣམ་དག་གི་ལྷ་ཁང་རྣམས་སོ། །དུང་དཀར་ཚིག་མཛོད་ཆེན་མོ་༽ལས་བཏུས།
ཉོན་མོངས་གསུམ་
ཉོན་མོངས་པའི་ཀུན་ནས་ཉོན་མོངས་པ། ལས་ཀྱི་ཀུན་ནས་ཉོན་མོངས་པ། སྐྱེ་པའི་ཀུན་ནས་ཉོན་མོངས་པ།
ཉེ་གནས་རེག་འཐོར་འཐུང་གསུམ་
ལག་མཐིལ་གཡོན་པར་ཆུ་བླུག་སྟེ། གཡས་པའི་སྲིན་ལག་གིས་སྤྱི་མགྲིན་སྙིང་ཀ་སོགས་ལུས་ཀྱི་ཉེ་བའི་གནས་སུ་རེག་པས་ན་རེག གནས་ལ་འཐོར་བས་ན་འཐོར། ཆུ་ལྷག་མ་གང་དུ་འཐུང་བས་ན་འཐུང་བའོ། །
ལི་སོ་ཐོ།
ལི་སོ་ཐོ་(Lesotho)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་མ་སི་རུ་རེད།
ཉེས་པ་གསུམ་
འདོད་ཆགས་དང་། ཞེ་སྡང་། གཏི་མུག་གསུམ། ཡང་ན། རླུང་མཁྲིས་བད་ཀན་གྱི་ཉེས་པ་གསུམ།
ཡན་ལག་བདུན་ལྡན་མེ་ཤུགས་རྡོ་རྗེའི་སྐུ་
ཡན་ལག་བདུན་ལྡན་མེ་ཤུགས་རྡོ་རྗེའི་སྐུ་ནི་ཁ་སྦྱོར་ཡན་ལག་བདུན་ལྡན་གྱི་ལོངས་སྤྱོད་རྫོགས་པའི་སྐུའོ། །
ཡན་ལག་བདུན་ལྡན་མེ་ཤུགས་རྡོ་རྗེའི་སྐུ་ནི་ཁ་སྦྱོར་ཡན་ལག་བདུན་ལྡན་གྱི་ལོངས་སྤྱོད་རྫོགས་པའི་སྐུ་སྟེ། སངས་རྒྱས་ཀྱི་ལོངས་སྐུའི་རང་བཞིན་ནི་ཁ་སྦྱོར་ཡན་ལག་བདུན་དང་ལྡན་པ་སྟེ། ལོངས་སྤྱོད་རྫོགས་པའི་ཡན་ལག་དང་། ཁ་སྦྱོར་གྱི་ཡན་ལག བདེ་བ་ཆེན་པོའི་ཡན་ལག རང་བཞིན་མེད་པའི་ཡན་ལག འགོག་པ་མེད་པའི་ཡན་ལག་བཅས་བདུན་དང་ལྡན་པའོ། །
ཉ་སྟོང་བརྒྱད་གསུམ་
ཚེས་བཅོ་ལྔ་ལ་ཟླ་བ་རིལ་པོ་ཡོད་སྟབས་ཉ་གང་བ་དང་། ཚེས་སུམ་ཅུ་ལ་ཟླ་བའི་དཀར་ཆ་མཐོང་རྒྱུ་མེད་པས་ན་སྟོང་པ་ཞེས་པ། བརྒྱད་ནི་ཚེས་བརྒྱད་ལ་ཟླ་གམ་ཡོད་པ་དེ་གསུམ་ལ་ཟེར།
ལྷ་ས་ཁུལ་གྱི་རྫོང་ཁག་གི་མིང་ཇི་ལྟར་བྱུང་ཚུལ་
༡ ལྷ་ས་གྲོང་ཁྱེར། ལྷ་ས་ཞེས་པ་ནི་ཐོག་མར་སྤྲུལ་པའི་ར་ཡིས་ས་འབོར་ཏེ་འོ་མཚོ་བསུབས་པས་ར་ས་ཞེས་པའི་མིང་ནས་རིམ་བཞིན་ལྷ་ས་ཞེས་པར་འགྱུར་བའམ།སངས་རྒྱས་དངོས་ཀྱིས་རབ་གནས་མཛད་པའི་ལྷ་ཇཕ་ཤྭཀ་རྣམ་གཉིས་གནས་འདིར་བཞུགས་པས་ལྷ་ས་ཞེས་པའི་མིང་ཐོགས་ཞེས་གསུང་སྲོལ་མི་འདྲ་བ་ཡོད།
༢ སྟོད་ལུང་བདེ་ཆེན་རྫོང།
སྟོད་ལུང་བདེ་ཆེན་རྫོང་ནི་སྔོན་མིང་རང་སོར་བཞག་པའི་རྫོང་ཞིག་ཡིན་པ་དང་།སྟོད་ལུང་ཞེས་པ་ནི་སྟོད་ལུང་མ་ཆུ་སྟེ་སྐྱ་བ་ཆུ་ཟེར་བའི་ཆུ་གཞུང་གི་སྟོད་དུ་ཆགས་པའི་ལུང་པར་སྟོད་ལུང་ཞེས་ཟེར།དེའང་ཐོག་མར་ད་ལྟའི་མཚོ་སྨད་ཤང་ཁོངས་ཚལ་པོ་ཞེས་ཤིང་གླ་བའི་ཚལ་ཡོད་ས་ཞིག་ཏུ་སྟོད་ལུང་ཚལ་པོ་རྫོང་ཞེས་ཡོད་པ་ལ་དེ་རྗེས་བདེ་ཆེན་དགོན་སྟོངས་ཤུལ་དུ་རྫོང་དེ་སྤོས་པ་ནས་བཟུང་བདེ་ཆེན་རྫོང་ཞེས་མིང་ཐོགས།
༤ སྙེ་མོ་རྫོང།
སྙེ་མོ་ཞེས་པ་ནི་ཡུལ་དེའི་སོ་ནམ་བྱེད་སྟངས་ལེགས་ཤིང་ལོ་ཏོག་གི་སྙེ་མའང་ཕོ་མོར་དབྱེ་ཏེ་ཕོ་ཞན་ཞིང་མོ་ལེགས་པར་རྩིས་ནས་སྙེ་མོ་ཞེས་པའི་མིའང་དེ་ལྟར་བྱུང་།ད་ལྟའི་རྫོང་ཆགས་ཡུལ་ནི་སྔོན་གྱི་སྙེ་མོ་རྫོང་ཤུལ་གྱི་ཤར་ངོས་དར་གྲོང་ཞེས་པར་ཆགས་ཡོད།
༥ འདམ་གཞུང་རྫོང། འདམ་གཞུང་ཞེས་པ་ནི་ན་འདམ་གྱི་གཤོང་ས་སམ་གཞུང་རྒྱ་ཆེན་པོ་ཞིག་ཡིན་སྟབས་འདམ་གཞུང་ཞེས་དང་། ཡང་ས་དེ་སོག་པོས་འདམས་པའི་ལུང་གཞུང་ཡིན་སྟབས་འདམ་གཞུང་ཞེས་བཤད་སྲོལ་མི་འདྲ་བ་ཡོད།
༥ ལྷུན་གྲུབ་རྫོང།
ལྷུན་གྲུབ་ཐེས་པ་ནི་མ་བསྒྲུབ་ལྷུན་གྱིས་གྲུབ་པའི་དོན་དུ་གོ་ཞིང་སྔོན་མིང་ལྷུན་གྲུབ་རྫོང་གི་མིང་རང་སོར་བཞག་པ་དང་།སྔོན་གྱི་ལྷུན་གྲུབ་རྫོང་ནི་ད་ལྟའི་རྫོང་གནས་ཡུལ་ནས་བྱང་ངོས་ཆག་ལའི་ཕྱོགས་སུ་སྤྱེ་ལེ་བཞི་ལྔ་ཙམ་གྱི་རྫོང་ཞོལ་ཞེས་པར་ཡོད། ད་ལྟའི་རྫོང་གནས་ཡུལ་ནི་ལྷ་ས་ནས་སྤྱེ་ལེ་དྲུག་ཅུ་ཙམ་སོང་ན་འཕན་པོ་དགའ་ལྡན་ཆོས་འཁོར་ཞེས་པར་གནས་ཡོད།
༦ མལ་གྲོ་གུང་དཀར་རྫོང།
མལ་གྲོ་གུང་དཀར་ཞེས་པ་ནི་ཀླུ་མལ་གྲོ་གཟིལ་བྱིན་གྱི་གནས་ཡིན་པས་ཀླུ་མིང་ཡུལ་ལ་ཐོགས་པའམ། ཡང་བཤད་སྲོལ་གཞན་ཞིག་ལ་སྔོན་ཡུལ་དེའི་མི་ཚང་ཞིག་གིས་རྗེ་ཙོང་པར་མལ་གཟན་གཙུགས་ཕྲུག་གཅིག་ཕུལ་བར་རྗེ་ཙོང་པས་དེ་བཞེས་ཏེ་དེ་ནུབ་གཟིམ་སྤྲོ་པོ་བྱུང་བ་དང་ཟླ་བ་ཤར་བས་གུང་དཀར་པོ་ཡིན་སྟབས་མལ་གྲོ་གུང་ཡང་དཀར་ཞེས་གསུངས་པས་མལ་གྲོ་གུང་དཀར་ཞེས་པའི་མིང་དེ་ནས་བྱུང་ཞེས་གསུང་སྲོལ་མི་འདྲ་བ་ཡོད། ད་ལྟའི་མལ་གྲོ་གུང་དཀར་རྫོང་གནས་ཡུལ་ནི་སྔོན་གྱི་མལ་གྲོ་གུང་དཀར་རྫོང་དང་ཉེ་བར་ཆགས་ཡོད།
༦ སྟག་རྩེ་རྫོང། སྟག་རྩེ་ཞེས་པ་ནི་རི་བོ་སྟག་ལྟ་བུའི་རྩེ་མོར་གནས་པའི་རྫོང་ངམ་རྫོང་བཙན་པོ་སྟག་ལྟ་བུའི་དོན་སོགས་གསུང་སྲོལ་མི་འདྲ་བ་ཡོད།སྟག་རྫོང་ནི་སྔོན་མིང་རང་སོར་བཞག་པའི་རྫོང་ཞིག་ཡིན་པ་དང་སྔོན་གྱི་སྟག་རྩེ་རྫོང་ནི་ད་ལྟའི་སྟག་རྩེ་རྫོང་གི་ཆུ་ཕར་ཕྱོགས་ཕུན་ཚོགས་གླིང་ཞེས་པར་གནས་ཡོད།
མ་སི་རུ།
མ་སི་རུ་(Maseru)ནི་ལི་སོ་ཐོ་ཡི་རྒྱལ་ས་རེད།
འབྲུག་ཡུལ་གྱི་ནང་ཆོས།
འབྲུག་ཡུལ་གྱི་ནང་ཆོས་ནི་འབྲུག་ཡུལ་གྱི་ཆོས་ལུགས་ཞིག་སྟེ་འབྲུག་ཡུལ་མི་འབོར་གྱི་བཞི་གསུམ་ནི་ནང་པ་ཡིན།
རུ་པ་ཏི།
མུ་སྟེགས་པའི་རིག་བྱེད་ཀྱི་གཏམ་རྒྱུད་དུ། འཇིག་རྟེན་ཆགས་ནས་རིང་པོར་མ་ལོན་པའི་དུས་སུ་རྒྱལ་པོ་སྐྱབས་སེང་བུ་ལྔདང་། སྒྲ་ངན་དཔུང་ཚོགས་བཅུ་གཉིས་འཐབ་སྐབས་སྒྲ་ངན་དཔུང་ཚོགས་ཕམ་ནས་བུ་ཐ་ཆུང་རུ་པ་ཏི་འཁོར་བརྒྱ་དང་བཅས་པ་བུད་མེད་ཀྱི་ཆས་སུ་ཞུགས་ནས་རི་ཁ་བ་ཅན་གྱི་ཁྲོད་དུ་བྲོས་པར་བཤད་སྲོལ་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
རུ་ལག
ཤར་ཕྱོགས་ཀྱི་མཚམས་འཇམ་ན་བཀྲ། ལྷོ་ཕྱོགས་ཀྱི་མཚམས་བལ་པོ་གླང་སྣ། ནུབ་ཕྱོགས་ཀྱི་མཚམས་ལ་ཀེམ་གཡག་མིག བྱང་ཕྱོགས་ཀྱི་མཚམས་བྱེ་མ་ལ་སྔོན་བཅས་སུ་རྩིས་པའི་དཀྱིལ་ལ་ཟེར་ཞིང་དེ་ནི་གཡས་རུའི་ཡན་ལག་ཡིན་པས་ན་རུ་ལག་ཟེར།དུང་དཀར་ཚིག་མཛོད་ཆེན་མོ་༽ལས་བཏུས།
རུ་བཞི།
རུ་ནི་བརྡ་སྙིང་པ་ལ་དམག་གི་མིང་ཡིན་ཅིང་། དམག་དཔོན་ལ་རུ་དཔོན་དང་། མདུང་ལ་རུ་མཚོན་སོགས་ཀྱི་ཐ་སྙད་ནི་ད་ལྟའི་བར་དུ་ཡོད། སྔོན་བོད་ཀྱི་དམག་རྣམས་སྦྲ་ནག་ཕུབ་ནས་འགྲོ་བ་ཡང་། 《ཐང་ཡིག》ལས། གྲུ་གུའི་ཡུལ་གྱི་ཨོང་དུ་མན་ཆོད་དུ། བོད་ཀྱི་དམག་དཔུང་སྦྲ་ནག་ཕུབ་ནས་ནི། སོགས་བཤད་པ་ལྟ་བུ་ཡིན། བོད་ཡུལ་སྟོད་སྨད་ཀུན་ལ་ཡང་། གཡས་རུ་དང་། གཡོན་རུ། གུང་རུ། དབུ་རུ་སོགས་ཀྱི་ཐ་སྙད་ཡོད་པ་དེ་ཚོ་ཡང་སྔོན་དུས་བཙན་པོའི་གཡས་གཡོན་མདུན་རྒྱབ་བཅས་ལ་འགྲོ་མཁན་གྱི་དམག་གི་སྐོར་ཚོ་བཞི་དང་། དེ་ཚོའི་སྣེ་འཁྲིད་མཁན་གྱི་རུ་འདྲེན་སྡེ་བཞི་ཟེར་བ་སོགས་ཡོད་པ་དེ་ཚོའི་ཐ་སྙད་ཡིན།དུང་དཀར་ཚིག་མཛོད་ཆེན་མོ་༽ལས་བཏུས།
བྷར་མའི་ནང་ཆོས།
བྷ་མའི་རྒྱལ་ཁབ་མི་འབོར་གྱི་རྒྱ་ཆ་༨༩ཡིས་ནང་ཆོས་ཉམས་ལེན་པ།
ན་མི་བྷི་ཡ།
ན་མི་བྷི་ཡ་(Namibia)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་ཝིན་ཌི་ཧོཡིཀ་རེད།
ཝིན་ཌི་ཧོཡིཀ།
ཝིན་ཌི་ཧོཡིཀ་(Windhoek)ནི་ན་མི་བྷི་ཡ་ཡི་རྒྱལ་ས་རེད།
༢༠༠༣ལོ།
༢༠༠༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རུང་མཐུན།
ལུགས་དང་མཐུན་པ།དུང་དཀར་ཚིག་མཛོད་ཆེན་མོ་༽ལས་བཏུས།
རུང་བ་ལྔ།
གླིང་གསུམ་གྱི་མི། འདོད་ལྷ། གཟུགས་ཀྱི་ལྷ།དུང་དཀར་ཚིག་མཛོད་ཆེན་མོ་༽ལས་བཏུས།
ལྷོ་ཨ་ཧྥེ་རི་ཁ།
ལྷོ་ཨ་ཧྥི་རི་ཀ་(South Africa)ནི་ལྷོ་ཨ་ཧྥི་རི་ཀ་རྒྱལ་ཁབ་ཞིག་རེད། དེའི་རྒྱལ་ས་ནི་ཕི་རི་ཐོ་རི་ཡ་རེད།
རུང་ཁང་གཅོད་པ།
རུང་བའི་ས་གཞིར་དགེ་འདུན་གྱི་རུང་ཁང་གཅོད་དགོས། དེ་ཡང་དགེ་འདུན་གྱི་ཚོགས་ཁང་གི་མཚམས་ནས་འདོམ་གང་གིས་བར་དུ་ཆོད་ཅིང་། དགེ་འདུན་གྱིས་གནང་བ། རྒྱུ་ས་ཕག་དང་ས་རྡོ་སོགས་གང་རུང་ལས་བྱས་པ་ཞིག་གོ །དུང་དཀར་ཚིག་མཛོད་ཆེན་མོ་༽ལས་བཏུས།
རུ་ཤིང་།
སྙིང་རུས་ཀྱི་དོན།དུང་དཀར་ཚིག་མཛོད་ཆེན་མོ་༽ལས་བཏུས།
བསམ་པ་ལྷུན་འགྲུབ་མ་བཞུགས་སོ།
བསམ་པ་ལྷུན་འགྲུབ་མ་བཞུགས་སོ།།
ཨེ་མ་ཧོ།། ནུབ་ཕྱོགས་བདེ་བ་ཅན་གྱི་ཞིང་ཁམས་སུ།།
སྣང་བ་མཐའ་ཡས་ཐུགས་རྗེའི་བྱིན་བརླབས་ཏེ།།
སྤྲུལ་སྐུ་པདྨ་འབྱུང་གནས་བྱིན་བརླབས་ཏེ།།